text:
Dimmalætting fer at senda tveir hepnar haldarar avstað til 1. Prag ella 2. Krakow. Tekna eitt hald og ver við í kappingini um eina ferð fyri tvey.
Fríggjadagin 29. september fer Dimmalætting at kasta lut millum allar okkara haldarar um tvær uttanlandsferðir. Fyrst kasta vit lut um eina ferð fyri tvey til kekkiska høvuðsstaðin Prag, og síðani kasta vit aftur lut um eina ferð fyri tvey til vakra býin Krakow í Póllandi. Verandi haldarar eru longu við í kappingini, og um tú ikki er vorðin haldari enn, kanst tú tekna hald á heimasíðu okkara www.dimma.fo, antin eitt dimma pluss hald ella eitt dimma pluss og prent hald.
Tú kanst vinna antin eina ferð til Prag í oktober ella eina ferð til Krakow í november.
(Lesið víðari undir myndini)
Til Prag 20.-23. oktober
Eitt langt vikuskifti í vakra Prag, har tit búgva á einum væl dámdum 3-stjørnaðum hotelli, sum liggur sera væl fyri mitt í býnum.
Farið verður úr Føroyum fríggjamorgunin 20. oktober kl. 08:30 og flogfarið lendir í Keypmannahavn kl. 11:35. Farið verður víðari úr Keypmannahavn kl. 15:25, og kl. 16:45 setir flogfarið seg í Prag.
Mánamorgun kl. 09:00 verður farið úr Prag og flogfarið setir seg í Kastrup kl. 10:20. Síðani eru góðir átta tímar, til flúgvarin heim til Føroyar fer avstað kl. 18:30. Her eru góðir møguleikar til eitt nú at taka metroina inn í Fields at keypa nakrar jólagávur, hitta vinir og kenningar ella kanska bara njóta hugnaliga Keypmannahavn.
(Lesið víðari undir myndini)
Til Krakow 22.-26. november
Í Krakow verður búð á einum vælumtóktum 3-stjørnaðum hotelli, bert 500 metrar frá marknaðinum í gamla Krakow.
Farið verður úr Føroyum mikudagin 22. november kl. 14:35 og so verður gist eina nátt í Keypmannahavn, áðrenn leiðin gongur víðari til Krakow hósdagin kl. 10:00. Á heimferðini verður farið úr Krakow sunnudagin 26. november kl. 10:40 og flogfarið setir seg í Keypmannahavn kl. 12:10. Klokkan 18:30 verður flogið heim til Føroyar, her eru góðir seks tímar at brúka í Keypmannahavn.


c: text/html

text:
-Rasmusar Seyðasíða
Síðani 20 juli 1997,
ert tú vitjandi nummar:
og tú ert vælkomin!
Verpandi havhestur.
Henda heimasíðan er ætlað øllum seyðafreaks, so um tú hevur uppskot ella ískoyti ert
tú vælkomin at skriva tey til mín. Tó verður mest tilfar úr norðoyggjum, einamest
Kunoy, sólbygd, -og høvuðsstaður á Kunoynni... Seyðalív er "seson"-lív, so síðan verður
best um heysti, tá fitilendini verða "heystað". Njót myndirnar frá túrunum til Hvannrók. Og sum
Elis sigur:"Hvør er tað ikki undurfult við Føroyska landslagnum, hvør hevur brúk fyri nøkrum
útlendskum tá man hevur tað ið vit hava"... (Ella okkurt sovorði)
Trýggja tær, at tú er tann fyrsti ið veit, nær hendan heimasíðan verður dagførd!!! Vitja Netmind gjøgnum:
--------------
Viðmerkingar eru vælkomnar
Skriva í gestabókina hjá mær Vitja gestabókina hjá mær
Manglar tú eina ókeypis gestabók? Vitja so inn her:
Henda síðan sæst best við og

robotstxt: allowed

filter: keep


text:
Wrath of the Righteous
Terek hin vilsti
Description:
Terek var heldur óheppin tá hann royndi at blíva limur í Pathfinder Society. Han viltist. Og hann ikki bara viltist – hann viltist ORDILIGA!
Terek kom inn í høuðssæti hjá pathfinders í Absalom, hann fekk sína uppgávu – men hann kom ongantíð út gjøgnum høvuðsdyrnar. Hann viltist inni í høvuðssætinum hjá pathfinders, og var so óheppin, at ein gandakallur júst tá var í fer við at læra seg planeshift. Gandakallurin doyði tá Terek kom inn í rúmið og forstýraði hann – Terek hann endaði í eini plane, har tíðin gongur hundrað ferðir so seint sum vanligt.
Terek helt at tað tók hon ein mánaða, at finna heim gjøgnum portalar og meira og minni vinaligar gandakallar. Og á ferðini fann hann hópin av áhugaverdum tingum. Tá hann stóð aftur í Absalom og kom inn til pathfinders, fann hann skjótt útav, at hann hevði verið burtur í beint omanfyri átta ár – 7 ár eftir at jarðarferð hansara hevði verið, og allar ognir hansara vóru seldar.
Terek bleiv tó Pathfinder og hevur verið tað seinastu 20 árini. Í løtuni er hann leiðarin í pathfinder lodge í Drezen, har eini 20 pathfinders í løtuni búleikast, og í stóran mun hjálpa tykkum sum scouts, og annars við at kanna løgin og gomul ting, sum verða funnin í býnum.


text:
Fullveldispolitikarar pikka aftur á dyrnar hjá EFTA, men longu frammanundan er greitt, at hetta fer ikki at gera Føroyar ríkari.
EFTA er nevniliga ein deyð sild. Samstarvið í felagsskapinum fevnir als ikki um fisk, ið framvegis er Føroya mest týðandi útflutningur. Har er einki at fara eftir.
Upp í saman trútta fjølmiðlar, at EFTA-limaskapur gevur somu atgongd til innara marknaðin í ES, sum ES-limalond hava.
Hetta er skeivt.
EFTA-limaskapur byggir á sonevndu EBS-avtaluna, og hon gevur IKKI frían handil við ES.
Um Føroyar vóru EFTA-limur, so hevði einki verið broytt, og føroyskar fyritøkur skuldu – akkurát sum nú –goldið toll fyri at útflyta fiskavørur á ES-marknaðin.
Júst tað sama er galdandi fyri EFTA-londini Ísland og Noreg.
Sostatt er EFTA-manøvran hjá samgonguni signalpolitikkur og í besta føri heit luft.
Hvat vil Sambandsflokkurin?
Vit vilja gera Føroyar ríkari við at útvega føroyskum fyritøkum fríhandil við ES. Tá fara Føroyar at útflyta matvørur heldur enn rávøru, og tá kann útflutningsvirðið, sum í dag er uml. 6 milliardir krónur, í øllum førum tvífaldast.
Løgtingið hevur longu – einmælt – samtykt uppskotið hjá Sambandsflokkinum um, at landsstýrið skal fara í samráðingar við ES um fría atgongd til ES-marknaðin. Tá kann inntjeningin til Føroya økjast, nýggj arbeiðspláss skapast og vælferðin tryggjast.
Landsstýrið eigur at halda seg til tað, sum Løgtingið hevur avgjørt.
Føroyar skulu ikki bindast upp í ein felagsskap, sum einki gevur.
Tað hevði klætt 14. september-samgonguni at sagt satt og fylgt Løgtingsins vilja, og tað hevði sømt seg fyri fjølmiðlar at borið føroyingum røtt tíðindi.


text:
Hvussu nógvar skansar skal Klaksvík missa afturat?
Soleingi vit høvdu tey sjey løgtingsvaldømini, so var valdið í Føroya Løgtingi lutað út á allar landspartarnar í samfelag okkara við tí ymiskleika og fjølbroytni, sum hesir stóðu fyri.
Men so hendi tann avgerandi broytingin – uttan nakra skipaða tilgongd – at ein einstøk løgtingssamtykt slapp at avtaka hesa gomlu skipan.
Hóast vit framvegis í dag hava nøkur umboð úr ymsum landspørtum á Føroya Løgtingi, so gjørdi henda broyting, at tær sentralistisku politisku kreftirnar her heima fingu eina avgerandi yvirvág.
Politisku og samfelagsligu avleiðingarnar av hesi ógvusligu og tilvildarliga framdu, politisku bygnaðarbroyting síggja vit rættiliga væl í dag – ikki minst í mínum heimstaði, Klaksvík.
Eftir mínum tykki var Norðoya Valdømi – saman við hinum seks løgtingsvaldømunum kring landið – tann mest týðandi skansin fyri at varðveita Føroyar sum eitt landafrøðiliga fjølbroytt samfelag við fleiri enn einum kraftardepli.
Men avtøkan av valdømunum hevur elvt til, at nú vit skjótt stíga inn í árið 2018, fara fleiri aðrir higartil órørdir skansar eisini at falla. Eg skal her nevna tveir av teimum.
Eftir 1. januar 2018 situr evsta leiðslan fyri Klaksvíkar Sjúkrahús í HAVN !!!
Fram til 1. januar 2018 hava vit her í lokalsamfelagnum havt eitt Klaksvíkar Sjúkrahús, har tann evsta leiðslan í nú væl meir enn heila øld hevur havt sítt sæti á staðnum.
Tann álvarsama broytingin frá sjey til eitt løgtingsvaldømi, sum fluttu veruliga valdið í føroyskum politikki úr teimum sjey landspørtunum og inn á skrivstovurnar í Havnini, hevur nú kostað ein týðandi skansa í Klaksvík.
Tit kunnu venda og snara tí akkurát sum tit vilja, men tá ið rakettirnar fara flúgvandi upp í luftina á midnátt 31. desember, tá fer evsta valdið á Klaksvíkar Sjúkrahúsi eisini á flog, tí ta løtuna verður stjórin á KS formliga degraderaður frá at vera ein stjóri við evsta valdi og heimildum til at gerast ein lokalur stjóri undir einum øðrum forstjóra, sum frá tí løtu av fær tað endaliga orðið at siga viðvíkjandi Klaksvíkar Sjúkrahúsi.
So væl hava tær ráðandi politisku kreftirnar á Føroya Løgtingi arbeitt hesar seinastu mánaðirnar!
Sjálv havi eg gjørt tað, sum lá í mínum valdi at ávarða ímóti tí, sum eg sá fór at henda, tá menningarætlanin fyri sjúkrahúsverkið bleiv løgd fram í vár. Men tíverri bleiv ikki lurta eftir, og longu nú síggja vit avleiðingarnar av hesum.
Ein aldargamal skansi, sum eitur Klaksvíkar Sjúkrahús, er fallin! Fast takið tykkum, tit, sum hava staðið fyri hesi gerð ímóti KS og ímóti Klaksvík!
Eftir 1. januar 2018 hevur JFK bara grundarlag fyri einum trolara í Barentshavinum!!
Seinastu mánaðirnar hava vit upplivað eina politiska leiðslu á tingi og í Tinganesi, sum miðvíst hevur arbeitt við einari umskipan av fiskivinnuni, sum – væl vitandi – fer at kosta serliga einum søguligum fiskivinnusamtaki, nevniliga JFK í Klaksvík!
Hetta álvarsama mál er enn ein staðfesting av hesum sama, at veruliga valdið við tí eina valdøminum nú liggur hjá sentralistisku kreftunum, sum ongar skruplur hava av at taka grundarlagið undan einari søguligari fiskvinnufyritøku fyri at luta hesi rættindi út til onnur.
Eg harmist ómetaliga um hetta álvarsama álop á JFK og Klaksvík, har fiskimálaráðharrin enntá er so frekur at niðurgera leiðsluna fyri JFK, tá ið hon roynir at greiða Føroya fólki frá teimum avleiðingum, sum hetta uppskot fer at fáa fyri JFK og harvið fyri allar Norðoyggjar.
Hesir flokkar, sum siga seg umboða arbeiðaran og sjómannin hótta nú lívsgrundarlagi hjá teimum.
Um sama landsstýri t.d. tók ein part av inntøkugrundarlagnum frá námsfrøðingunum, høvdu tey so eisini noktað teimum at greiða frá avleiðingunum!! – eg øtist um henda ágang ímóti mínum heimstaði frá landsins myndugleikum.
Fleiri skansar eru um at falla her í Klaksvík, og summir eru ikki til at bjarga – teir eru farnir. Tað er bara eitt, sum kann bjarga Klaksvík undan hesi niðurlaðing, og tað er, at tey, sum umboða hetta øki á Føroya Løgtingi, gevast at lata seg stýra av sentralistisku kreftunum í teirra flokkum.
Tað krevur dirvi, tí við einum løgtingsvaldømi er veruliga valdið í føroyskum politikki flutt til Havnar, og tað kostar at standa upp ímóti teimum, sum har ráða fyri borgum. Tað ber kortini til, men so krevur tað, at umboðini úr Norðoyggjum hava dirvi at standa upp fyri hetta økið.
Elsebeth Mercedis Gunnleygsdóttur
Løgtingslimur


text:
Eirikur Lindenskov 24.08.2017 (07:13)
Skinka – turkað í Føroyum fær toppkarakter
Kendi slaktarin í Danmark, Jens Munch, er sera væl nøgdur við úrslitið av at turka skinku í Føroyum.
– Danska skinkan, sum er turkað í Múla, var sera væl móttikin, tá føroysku umboðini, Jóhan Mortensen og Jógvan Høj, vitjan hjá Danish Crown.
Trýst á pílin á myndini fyri at hoyra, hvat kendi slaktarin í Danmark, Jens Munch, heldur um føroyskt-turkaðu skinkuna.
Jens Munch er kendasti slaktarin í Danmark, og virki hansara og handilin í Skagen eru sera kend.
– Vit komu í samband við hann gjøgnum Danish Crown, sum letur honum skinkur og hann til okkum, sigur Jóhan Mortensen.
– Hann legði okkum lag á og er enn mentor hjá okku. Hann trúði okkum ikki fyri sjey árum síðani, at tað bar til at turka í Føroyum, sigur Johan Mortensen.
– Men nú er hann sannførdur og bilsin og stórar um stóra potentiali í hesum. Tá handilsavtala okkara við ES verður broytt soleiðis, at vit kunnu útflyta slíkar vørur til ES, letur ein risa stórur marknaður seg upp. Og skinkuturking – og onnur turking í Føroyum – kann veruliga gerast ein munandi lønandi vinna. Jens Munch leggur dent á, at okkara skinka er unik og sera vælsmakkandi, sigur Jóhan Mortensen.
– Jens Munck sigur, at skinkan hjá okkum kann ikki sammetast við aðrar skinkur, og ho er unikk eftir 12-14 mánaðir í hjalli, sigur Johan Mortensen og leggur afturat:
– Jens Munch eisini var stórliga bilsin av væleydnaðu verkætlan okkara við at turka ost í Føroyum. Eisini har eru stórir møguleikar, sigur Johan Mortensen.
Niðanfyri síggja vit myndir av vitjan hjá føroysku umboðunum á sláturvirki hjá Danish Crown har Múlaskinkan verður skorin. Har arbeiða 800 fólk, og 44.000 grísar verða flettir hvørja viku. Á Danish Crown er tey sera væl nøgd við føroysku skinkuna og síggja stórar sølumøguleikar fyri henni í ES.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
- Tíðindi, mentan og ítróttur
Eingin nýskipan í løgtinginum í august
Uppskotið um fiskivinnunýskipan kemur ikki í løgtingið í august.
Tað hevur løgmaður annars lovað oftari enn eina ferð.
Millum annað ólavsøkudag.
Ikki komið í morgun
Tá vit tosaðu við løgtingsformannin, Páll á Reynatúgvu, fyri tingfundin í dag, hevði hann ikki sæð uppskotið á Løgtingsskrivstovuni.
Har skal tað vera í tríggjar yrkadagar, áðrenn tað verður lagt fram, so løgtingumsitingin hevur stundir at viðgera tað.
Løgtingsformaðurin er ikki sinnaður at víkja frá hesari tíðarfreistini.
Er uppskotið komið í løgtingið á middegi í dag, hann tað í fyrsta lagi leggjast fram týsdagin. Leygardagur telur sum yrkadagur.
Eingin tingfundur
Men støðan er bara tann, at týsdagin 29.august verður eingin løgtingsfundur.
Tingfundur verður ikki aftur fyrr enn hálvan september.
Orsøkin er, at týsdagin er Útnorðurráðið á fundi í Reykjavík. Tá tann fundurin er liðugur, fer Vinnunevndin til Japan.
Tá tingfólkini í Vinnunevndini eru komin heim aftur, kemur formansskapurin í fólkatinginum til Føroya.
Hann verður her dagarnar 10.- 14.september.
Sí eisini


text:
§52a spurningur til Jørgen Niclasen, landsstýrismann í fíggjarmálum, um Bústaðir og átøk at fáa til vega bíligar leigubústaðir
Hvussu nógvar leiguíbúðir kann Bústaðir útvega afturat við verandi gjaldføri?
Hvørjar av ætlaðu bústaðarverkætlanunum hjá Bústaðir kunnu gerast veruleiki við verandi gjaldføri?
Hvørjar av ætlaðu bústaðarverkætlanunum hjá Bústaðir gerast væntandi ikki veruleiki, um Bústaðir ikki fær lántøku og meira gjaldføri?
Hví hevur landsstýrismaðurin ikki, eitt nú í kunngerð, málrættað verkætlanirnar hjá Bústøðum til bíligar leigubústaðir, lestraríbúðir og bústaðir til fólk við serligum avbjóðingum?
Fer landsstýrismaðurin at taka stig til, at Bústaðir í størri mun skal leggja seg eftir bíligum leigubústøðum, lestraríbúðum og bústøðum til fólk við serligum avbjóðingum?
Fer landsstýrismaðurin at virka fyri, at Bústaðir fær møguleika at taka lán og økja gjaldførið, fyri at fremja fleiri bústaðarverkætlanir í verki?
Um ja, nær? Um nei, hví?
Hvussu leingi hevur landsstýrismaðurin vitað, at Bústaðir hevur tørv á meira gjaldføri fyri, at fáa framt allar tær ætlaðu bústaðarverktætlanirnar í verki?
Viðmerkingar
Øll skulu hava møguleika at útvega sær ein bústað. Hetta er ein grundleggjandi rættur. Men hetta er ikki ein møguleiki fyri øll í Føroyum, tí útboðið av bíligum leigubústøðum er sera avmarkað.
Tað var tí eitt stórt framstig, tá tað í 2011 eydnaðist Tjóðveldi at fáa meiriluta – saman við minnilutasamgonguni – fyri, at broyta lóggávuna fyri Húsalánsgrunnin (nú Bústaðir), soleiðis at hesin fekk heimild til, at víðka virksemi sítt til eitt nú eisini at fevna um leigubústaðir.
Vónin var, at nú fór verulig ferð at koma á, at fáa bygt bíligar leigubústaðir, bústaðir til fólk við serligum avbjóðingum, lestraríbúðir v.m.
Endamálið hjá Bústaðir er eisini í lógini: “at virka fyri at øll í Føroyum skulu hava møguleika fyri at útvega sær ein bústað”. Hesum hava øll ikki møguleika fyri í dag.
Síðan lógin fyri Bústaðir varð broytt í 2011, hava ein røð av stórfingnum ætlanum um bústaðarverkætlanir sæð dagsins ljós. Nakrar eru eisini framdar í verki. Tær størru verkætlanirnar eru tó ikki komnar á mál enn, og eru nógvar enn bara á skriviborðinum. Millum nógvu ætlaðu verkætlanirnar eru eisini sokallaðar marglætisíbúðir. Hetta hevur undrað, tí í politisku skipanini hevur ikki verið hugsanin, at Bústaðir skuldi fara inn á tann partin av bústaðarmarknaðinum, ið tann privati marknaðurin eigur at megna at lyfta sjálvur.
Hinvegin er stórur mangul uppá bíligar leigubústaðir til tey, ið ikki hava ráð til, at keypa sær hús og/ella leiga til verandi kostnað. Eisini er tørvur á lestraríbúðum og fleiri bústøðum til fólk við serligum avbjóðingum.
Vónin var, at Bústaðir kundi gerast eitt amboð at røkka hesum málum,men nú frættist, at tað ikki verður møguligt at fremja ætlaðu bústaðarverkætlanirnar við verandi gjaldføri hjá Bústøðum. Neyðugt verður sostatt at heimila Bústaðir at taka lán fyri at økja gjaldførið, um haldast skal áfram við øllum bústaðarætlanunum.
Men hvat ætlar landsstýrismaðurin? Og hví eru ongi stig tikin enn? Kann verandi støða merkja, at Bústaðir als ikki kann arbeiða víðari við teimum bústaðarverkætlanum kring landið, ið hava verið kunngjørdar?
Fyri at fáa lýst málið, verða hesir spurningar settir landsstýrismanninum í fíggjarmálum.
Á Løgtingi, 16. apríl 2015
Kristina Háfoss
Løgtingskvinna fyri Tjóðveldi


text:
Øll kunnu gerast óttafull. Tá ið so er kunnu vit leita til Bíbliuna, har vit, aftur og aftur, kunnu lesa "Óttast ikki". Her er 10 bíbliuvers um ikki at óttast.
Men í somu stund talaði Jesus til teirra og segði: «Havið gott treyst! Tað eri eg! Óttist ikki!» (Matt 14:27)
Tann dag, eg óttist, eg líti á teg! (Sálm 56:4)
Men Jesus tók ikki eftir teimum orðunum, ið talað vórðu, og sigur við forstøðumannin: «Óttast ikki! Trúgv eina!» (Mark 5:36)
Og hann segði við teir: «Hví eru tit so ræddir? Hava tit enn onga trúgv? (Mark 4:40)
Harrin er við mær, ikki eg óttist, hvat kunnu mær menniskjur gera? (Sálm 118:6)
Tá ið tú fert at leggjast, skalt ikki tú ræðast, og tá ið tú ert lagstur, skal svøvnurin verða søtur. (Orðt 3:24)
Ber ei ótta, tú fylgið lítla, tí at væl hevur tað líkað faðir tykkara at geva tykkum ríkið! (Luk 12:32)
Harrin skal sjálvur ganga undan tær; hann vil vera við tær og ikki sleppa tær ella geva teg yvir; tí skalt tú ikki óttast og ikki vera ræddur!» (5. Mós 31:8)
Sí, Guð er frelsa mín, eg eri ekkaleysur og óttist ikki, tí at Harrin er máttur og lovsongur mín, og hann varð mær frelsa.» (Jes 12:2)
Men eingilin tók til máls og segði við kvinnurnar: «Tit mega ikki ræðast! Tí at eg veit, at tað er eftir Jesusi, hinum krossfesta, tit leita. Hann er ikki her, tí at hann er risin upp, sum hann hevur sagt. Komið higar og síggið staðin, har sum Harrin lá! Og skundið tykkum og farið og sigið lærusveinum hansara: «Hann er risin upp frá deyðum; og sí, hann fer undan tykkum til Galileu; har skulu tit síggja hann!» Sí, eg havi sagt tykkum tað.» (Matt 28:5-7)


text:
Í vikuni bórust tíðindini um, at fyrrverandi stjórin í Betri-samtakinum hevði fingið eitt gylt lógvatak, tá hann fór úr stjórastarvinum fyrr í ár. Ikki minni 8,9 milliónir krónur umframt nakað afturat. Grundgevingin hjá nevndini var, at hann hevði gjørt eitt so gott arbeiði fyri samtakið, og at hann hevði røkt fleiri stjórasessir samstundis. Og so helt nevndarformaðurin fyri, at stjórin sjálvur hevði sagt upp, hóast gylta lógvatakið var rindað eftir einum leisti, sum varð ætlaður eini uppsøgn.
Her hongur líkasum ikki saman hjá Betri. Útsøgnin hjá nevndini um málið peikar í allar ættir, líkasum at okkurt skal fjalast – og hví skal ein stjóri, sum eftir øllum at døma er uppsagdur, lønast við einum so gyltum lógvataki?
Tað kann væl vera, at stjórin innanhýsis gjørdi eitt gott arbeiði í samtakinum Betri, men tey flestu mugu ásanna, at samskiftið úteftir ikki virkaði sum tað skuldi. Um hann hevði rætt ella ikki í sínum samanbrestum við Kringvarpið skulu vit ikki taka støðu til, men lítil ivi man vera um, at skattamálið gav nakrar álvarsamar skøvur í lakkið hjá samtakinum. At stjórin og leiðslan í samtakinum so valdu at broyta bygnaðin á stovninum beint ímóti tí sum landsstýrismaðurin hevði víst á sum ein álvarsaman trupulleika stutt frammanundan, gav eisini ein fatan av bankanum og stjóranum sum arrogantar og hevjaðar upp um allan lóg og rætt.
Ein banki sum Betri, sum varð bjargaður av ymiskum bankapakkum og hekk í einum klønum tráð, eigur sum tað fyrsta at vísa seg sum ein eyðmjúkan viðspælara í samfelagnum. Hann hevur kostað nógvum føroyingum hópin av pengum, tá tey valdu antin at keypa partabrøv í bankanum ella gera íløgur í sonevnd trygg virðisbrøv, sum eftirfylgjandi vístu seg virðisleys. Var tað ikki fyri bankapakkar og tryggingartakarar, so var bankin heldur ikki til í dag. Tað nyttar einki at vísa á, at tað var gamli Eik Banki sum átti syndirnar – Eik er Betri, og Betri hevur eina ábyrgd.
Sum nú er, hevur bankin mist trúvirði. Fyrst letur hann hánt um politiska myndugleikan, síðan bronglar hann skattamálið og at enda gevur hann stjóranum eitt gylt lógvatak, sum er roknað út eftir eini uppsøgn, men heldur fast við, at stjórin sjálvur er farin. Har er einki trúvirði eftir. Hví ikki spæla við opnum kortum?


text:
Kalendarin 2017
Mai
Vit verða við á Atlantic Fair 2017 sum verður í Klaksvík frá 9 - 11 Mai. Vit verða í bási saman við FSN, Vinnuháskúlanum og Sjónám.
Skipa verður fyri útferðum við Westward Ho, Draganum og MS Thorshavn. Nærri verður lýst seinni um nær túrarnir verða. Tilmelding: antares@antares.fo, 590 110
Dragin 20 Mai 2017
Thorshavn 24 Mai 2017, avlýstur vegna væntandi undurtøku.
Westward Ho 31 Mai 2017, avlýstur vegna serligar umstøður.
Juni
Skipa verður fyri útferðum við Westward Ho, Draganum og MS Thorshavn. Nærri verður lýst seinni um nær túrarnir verða.
Westward Ho 30/6 2017
Juli
Skipa verður fyri útferðum við Westward Ho, Draganum og MS Thorshavn. Nærri verður lýst seinni um nær túrarnir verða.
Westward Ho 25/7 2017
August
Vit verða við til Sjómannadagin, har vit sýna fram myndir frá gerandisdegnum, og hava eina myndakapping har vit lata 1. 2. og 3. viðursløn fyri bestu myndir sum vitjandi atkvøða um.
Septembur
Oktobur
Novembur
Skipa verður fyri Jólahald og veitslu á Seglloftinum á Tvøroyri 25/11 2017.Tilmelding: sonny@antares.fo áðrenn 20/11 2017.
Desembur
Ræstkjøtaveitsla umborð á Draganum. Nærri verður lýst seinni.
Hava tit spurningar so send ein mail til: sonny@antares.fo
Martin Sonny fyriskipari


text:
Brochurur
Á hesari síðuni kanst tú heinta okkara ymisku bruchurur, ið millum annað vísa tey ymisku húsasniðini vit bjóða. Allar brochururnar eru PDF-fílur og kunnu opnast við Adobe Reader. Um tú vilt hava eina av okkara brochurum sendandi til hús við postinum, ert tú vælkomin at seta teg í samband við okkum við okkara oyðublað. Skriva hvørjar brochurur tú kundi hugsa tær og skriva tína adressu. So senda vit tykkum tað.
Hús við høgari reising og fundamenti
Snið við høgari reising og fundamenti.
Hús við høgari reising og kjallara
Snið við høgari reising og kjallara.
Hús við lágari reising og fundamenti
Snið við lágari reising og fundamenti
Hús við lágari reising og kjallara
Snið við lágari reising og kjallara
Húsaloysnir til Myllutjørn
Hendan brochuran inniheldur húsasnið tilverkætlanina við Myllutjørn.


text:
Suðuroyar Svimjifelag og Svimjisamband Føroya skipa nú 25. til 27. mai 2017 fyri árligu føroyameistarastevnuni í svimjing á langgeil, í Páls Høll í Vági. Sí innbjóðing og startlistar, sum benda á at vit fáa eina sera spennandi stevnu. FM á langgeil 2017 er síðsta freist at klára kravtíð til HM í Budapest, síðst í juli mánaða, umframt til NMU sum verður í Páls Høll hin 8. og 9. juli 2017.
Posted in Kapping
|
Tagged FM 2017 L
|
Her er úrslitalistin frá JuniorMeistarastevnuni og Meistarastevnuni fyri Ung 2017, sum Svimjisamband Føroya og Ægir skipaðu fyri í Klaksvíkar Svimjihøll, nú í vikuskiftinum hin 12. til 14. mai. Ein stevna har serliga Ægir skaraði framúr, við Rebekku Trygvadóttir sum mest vinnandi svimjara, umframt at Vár Eidesgaard úr HS og Signhild Joensen úr Ægir settu føroysk met.
Continue reading →
Svimjisamband Føroya og Ægir skipa nú í vikuskiftinum fyri JuniorMeistarastevnuni og Meistarastevnuni fyri Ung 2017, sum er føroyska meistarastevnan fyri okkara aldursbólkar frá junioraldri og niður til tey yngstu.
Continue reading →
Føroyskir svimjarar luttaka í hesum døgum á Danish Open 2017, og megna har í heilum at svimja seg til finalupláss, umframt at seta met og vinna heiðursmerki. Her niðanfyri lista vit upp føroysk met og heiðursmerki vunnin á Danish Open 2017:
Continue reading →
Svimjisamband Føroya skipaði í vikuskiftinum fyri skeiði fyri skeiðshaldarar hjá Svimjiskúla Føroya, sum er tað sum vit eisini kenna sum ‘Merkjaskipanin’. Hetta var eini endurtøka av tilsvarandi skeiði í 2007, við norska Per Irgens sum undirvísara.
Skeið fyri skeiðshaldarar hjá Svimjiskúla Føroya. Frá vinstru: Rúni Gaardbo, Pálin Olsen, Per Irgens, Jórun Eið Johannesen, Lis Gøthe í Jákupstovu, Johan Petur Poulsen, Rókur í Jákupsstovu
Continue reading →
Her eru tey 11 sum kláraðu kravtíðirnar til Oyggjaleikir í Gotlandi 2017, sambært ásettu treytum í kravtíðarskipanini. Raðfylgjan er tilvildarlig.
Oyggjaleikalandsliðið í svimjing 2017. Frá vinstru: Óli Mortensen (1996, HS), Rókur Trygvason (2000, Ægir), Alvi Hjelm (1996, Ægir), Jana Bjartalíð Thomsen (2000, Ægir), Ásbjørg Hjelm (1999, Ægir), Vár Erlingsdóttir Eidesgaard (2001, HS), Signhild Dánjalsdóttir Joensen (2000, Ægir), Sára Ryggshamar Nysted (2000, SuSvim), Beinta Poulsdóttir Debes (1997, HS), Marius Ihlen Gardshodn (1998, HS), Róland Toftum (1998, SuSvim)
Continue reading →


text:
Danjal av Rana 18.08.2017 (10:29)
Føroyskt videobrot sæð næstan fimm milliónir ferðir
Gone viral kalla tey tað á enskum, tá ein leggur okkurt út á netið, sum spreiðist við rúkandi ferð um allan heim.
Tað má av sonnum sigast um videobrotið, sum vestmenningurin Rúni Johansen, gjørdi fyri nøkrum vikum síðani.
Í gjár valdi ein av heilt stóru fjas-síðunum á Facebook, the LAD Bible, at leggja brotið út á sín vanga og í skrivandi løtu, 16 tímar seinni, hava ikki færri enn 4,8 milliónir fólk sæð brotið.
- Eg og nakrir vinmenn sótu bara og tvætlaðu. Eg havi so ræðuliga liðiliga hond, so eg fái vent henni nokk so nógv. So beint áðrenn G!-festivalin sendi eg brotið til LAD, greiðir Rúni Johansen frá.
Fyri ómakin fær Rúni 100 pund, tað vil siga beint yvir 800 krónur.
Í skrivandi løtu hava so 4,8 milliónir fólk sæð brotið, yvir 70.000 fólk hava dámað, yvir 55.000 hava viðmerkt og yvir 30.000 hava deilt brotið víðari av vanga teirra.
Enn er tó nakað á mál áðrenn Rúni Johansen nær upp til mest sædda føroyska videobrotið, sum er av avgustinum við Áir, sum brast, tá Bjarni Mikkelsen, lívfrøðingur, skuldi skera hann upp. Tað brotið er sæð yvir 20 milliónir ferðir, bara á Youtube.
Videobrotið sæst í omanfyri. Leinkjan til LAD Bible er her.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Katrin Næs, sum sat við palborðið á Klaksvíkar bókasavni, er limur í Málráðnum:
Gott kvøld
Eg fari – eftir førimuni – at gera mær nakrar tankar um orðið brek og okkurt í hesum sambandi.
Í brævinum til mín skrivar mbf:
Hvønn týdning hevur tað, hvussu vit orða okkum um fólk, ið bera brek?
Eg fari beinanvegin at svara hesum spurninginum. Tað hevur altíð sera stóran týdning, hvussu vit orða okkum – serstakliga um okkara medmenniskju.
Eg dugi ikki rættiliga at siga, nær navnorðið brek og lýsingarorðið brekaður gjørdust vanlig hjá okkum um fólk, sum hava likamligt ella sinnisligt ella menningarligt tarn.
Málráðið hevur viðgjørt spurningin – og vit skilja væl atfinningarnar móti orðinum “brek”, men illa gongur at finna eitt orð, sum kann avloysa tað.
Fyri meg kann eg siga, at eg fati orðið brek nokk so nevtralt, men tað er lætt hjá mær at siga tað, tá eg ikki skal bera tað dagliga. So her er týdningarmikið, at vit lurta eftir teimum, sum eru í skónum so at siga.
Eg kann í hesum sambandi greiða frá eini uppliving, sum eg hevði fyri 1½ ári síðan, tá ið eg vegna Málráðið var við til ein sonevndan netverksfund hjá teimum, sum varða av teknmáli í Norðurlondum. Á hesum fundi við 17 luttakarum var eg einasti luttakari, sum ikki skilti teknmál. Tíbetur hevði eg ein tolk, sum kundi tulka fyri meg. Eg má siga, at tað var ein serstøk uppliving – men eisini sera hent fyri meg.
Orð hava týdning, orku og makt og eru í veruleikanum sterkasta vápn okkara.
Nær hava vit brúk fyri orðinum?
Leiting á netinum gevur:
- ST-sáttmálan um rættindi hjá einstaklingum, ið bera brek
- Grein hjá Almannastovuni rættindi til foreldur at barni, ið ber brek
- Grein um rættartrygd hjá fólki ið ber brek (amr)
- ÍSB
- leiðreglur um fylgjarakort – Kommunufelagið
- osfr
Tað eru við øðrum orðum – millum annað - almennir stovnar og feløg, sum hava brúk fyri einum orði, sum fevnir um tey, sum hava brúk fyri onkrari størri og minni hjálp fyri at virka á jøvnum føti við øll onnur. Grundtankin er, at vit øll – allir føroyingar –hava somu rættindi og somu skyldur.
--------------
Hví ikki venda orðinum við? Eg eri ikki før fyri at svara, men tað kann Eyðgunn kanska: Kundu vit havt eina tænastulóg, sum sigur – øll uttan mun til avbjóðingar hava sama rætt til undirvísing, til atgongd á - verður boðskapurin tá nóg neyvur ?
Avbjóðingin kemur, tá ið vit skulu hava hatta felags orðið, sum fevnir um sinnisligt, menningarligt ella kropsligt hindur.
Og so er tað orðið handikapp og handikappaður – sum eg ivist er nakar fyrimunur at fara yvir til. Tað ber altíð til at brúka fremmanda orðið, men tað slítist eisini við tíðini.
- First seen in 1653, where it refers to the lottery game described above.
- Sightings of it from 1754 show it used to describe horse races where the superior beast is made to carry extra weight to equalize the field.
- By 1883, it has leaked from the sporting world into the mainstream of language, referring then to the larger concept of equalization itself.
- The first use of the word in conjunction with the disabled appears in 1915, when it is applied to physically crippled children.
- By the 1950s the term handicapped is extended to also cover adults and the mentally disabled.
Meðan eg havi leitað eftir upplýsingum og íblástri til henda fund, eri eg eisini komin fram á sjónarmið, sum ávara móti at brúka orð, sum eru eufemistisk – t.v.s. orð sum “pynta” ella fjala veruleikan.
Serøkið, serligar avbjóðingar v.m. eru kanska slík orð. Tey eru møguliga við til at tabuisera hetta at bera brek. Og tað, sum er tabu, verður ofta til ókvæmisorð.
Tað eru eisini fleiri, sum ávara móti ”political correctness”, hesum rákinum , sum vil hava okkum at vanda okkum um ávís orð og ikki nýta tey. Tey, sum ávara, siga, at alt ov nógvur dentur á political correctness, kann leggja fót fyri inklusiónini, sum vit helst øll ynskja.
At bera brek – er fyri mær fullgóð orðing – men eg lurti fegin eftir teimum, sum orðið skal fevna um.


text:
Listi yvir forsætisráðharrar Grikkalands
Hetta er ein listi yvir teir persónar, sum hava sitið við ovasta valdinum í griksku stjórnini í tí nýmótans grikska lýðveldinum, frá tí at grikkar fingu teirra egnu sjálvstøðugu tjóð við tí griksku kollveltingini fram til dagin í dag. Sjálvt um ymisk almenn og hálv-almenn heiti hava verið brúkt í teimum fyrstu tíggjuáraskeiðunum í tí sjálvstøðuga Grikkalandi, so hevur heitið forsætisráðharri (Prime Minister á enskum og ΠpwθuπoupYός / prothypourgos) verið tann almenna heitið sum hevur verið brúkt í hvussu so er síðan 1843.
Listi yvir forsætisráðharrar í Grikkalandi


text:
Oct 27, 2013
Húsið við moskuna eftir Kader Abdolah
Bókin er upprunaliga skrivað á hollendskum, og høvundurin er iranari, sum býr í Delft Hollandi. Hann rýmdi úr landi sínum í 1988 eftir at hava verið í mótstøðurørslu fyrst ímóti Shastýrinum og síðani ímóti Khomaini stýrinum. Navnið Kader Abdolah hevur hann tikið eftir tveimum vinmonnum, sum vórðu tiknir av døgum.
Bókin er um iransku kollveltingina í 1979, tá ið prestastýrið koyrdi shahin frá, flestallir iranar vóru glaðir, at tann amerikanskt stuðlaði shahurin bleiv frákoyrdur. Ayatollah Khomeoini lovaði demoktatiskt stýri og nógvar góðar broytingar, men tað sum kom í staðin fyri shahin var sharia lóggáva, kúging, muslimsk krøv til klæði og skúla osfr. osfr. Bókin byggir á veruligar hendingar, men er ein skaldsøga og persónarnir eru skaldsøgupersónar, men í viðtali við hollendska sjónvarpið, sigur høvundurin, at hann hevur mist bæði familju og vinir í teimum blóðugu samanbrestunum. Hóast skaldsøgan er skrivað á realistiskan hátt, hevur hon tó ævintýrligar partar, t.d. tann um paradísgarðin, sum sonur Aga Djan er grivin í og lívið har á garðinum í friði og ríkidømi.
Fyrsta kapittul í bókini er um meyrur, eina meyrugongu, milliónir av meyrum, sum ganga á rað sum ein herur. Til at forða meyrunum at koma inn í húsið lesur Aga Djan, okkara høvuðspersónur, eina suru úr Koranini, og tað hjálpir. Hóttanin fellur burt í fyrstu syftu. Myndin minnir nógv um myndina hjá Oddvør Johansen í “Tá ið eg havi málað summarhúsið”, tá ið øll krabbadýr í Føroyum fara til gongu á havsins botni, tí ein ódn er á veg, ein ódn, sum menniskjuni hava ikki varnast enn. Somuleiðis er ein politisk ódn á veg í Iran.
Aga Djan – formaður húsins og moskunnar. Hetta at lesa úr Koranini er ein høvuðstráður í skaldsøguni, alt kann lekjast og greiðast og skipast við at finna ta røttu suruna. Aga Djan er trúgvandi maður, og bókin lýsir hansara trúgv positivt, hann er ikki ekstremur, hann passar sítt hús og sína mosku. Aga Djan er teppihandilsmaður og teppini verða nógv umrødd, teirra mynstur og litir umboða persiska mentan, tá ið hon er best. Aga Djan er ein virdur maður, hevur samband við myndugleikar og kann greiða flestu fløkjur, hann trýr upp á tað góða í menniskjum, hann fremur aldrin harðskap, hann fyrigevur teimum, sum særa hann. Bert eina ferð sæst okkurt ilt í hansara huga, tað var tá ið hann í loynd gleðist um, at imamurin, sum hevði ‘stolið’ moskuna bleiv skotin. Moskan er miðdepilin í hansara lívi, og hann gleðist, tá ið nógv fólk vitja og okkurt týdningarmikið verður havt frammi í fríggjadagsbønini, soleiðis at hansara moska fær ein týðandi leiklut. Til dømis gleðist hann um mótmæli ímóti shahinum í fyrstani. Broytingin í landinum ávirkar familjuna í húsunum sera nógv, summi gerast trúføst Khomeini fólk, onnur gerast uppreistrarmenn. Aga Djan er eygleiðari og gerst meiri og meiri sorgarbundin, sum hann eldist.
Ekstremisma. Høvuðstema í bókini er ekstremisma, at vit kunna øll gerast ekstremistar, øll fólkini broytast, tá ið rákið vendir. Ófatuligt, at grannin ella grannkonan, sum vóru hampafólk, nú skríggja ókvæmisorð eftir øllum, sum ikki hava skegg, ella sum ganga í biograf. Bólkapress, egingóðska, maktgirnd, hevndarkensla, hvat er tað, sum fær Galgal at gerast fremsti kúgari ella Shahbal at fara í hernað ímóti sjálvum Khomeini ella Am Ramasan at læna bøðlunum sítt esil til ógerningar. Og hvussu nógv muna persónligir eginleikar og rættvísi – sera lítið í Aga Djansa føri.
Tann ideologiski boðskapurin er ikki eintýðugur, bæði shahurin og prestastýrið vóru kúgarar, shahurin rann ørindi fyri amerikanarar, men Khomeinisa trúarfesta stýrið rennur ørindi fyri eina prestaelitu. Fyrri partur av bókini er um vestanpropagandu og harðskap mótvegis muslimum, og seinni partur er eisini um harðskap bara hin vegin. Í fyrra parti eru stórar plakatir at síggja við mynd av shahinum og í tí seinna við mynd av Khomeini.
Mentan. Í størri mun enn í teimum báðum bókunum hjá Orhan Pamuk, sum eg havi lisið, fæst innlit í mentan, religión og gerandislív í einum muslimskum landi. Húsið við moskuna hevur 35 kømur, har býr ein stór familja, tænastufólk og moskuarbeiðsfólk. Tvær ommur eru har, tær eru ikki rættiliga ommur, men gamlar arbeiðskonur. Tær hávirða immamin og ganga honum til handar, tær eru vinkonur og skiftast um at tæna yrkjaranum í seingini. Tær fara pílagrímsferð til Mekka, tað hava tær ynskt og longst eftir alt sítt lív, tað er rørandi og spennandi at tær fara avstað, tær koma so ikki aftur. Millum húsið og moskuna er ein garður, eitt atrium, sum er partur av inniøkinum, har vaska tey sær áðrenn bøn, og har eygleiða tey fiskar og fuglar, og krákan situr og verjir húsið. Fuglarnir eru fyrimynd til tey vøkru teppimynstrini, men sum tíðin líður minkar sølan nógv, tí at fólk fáa bílig teppi úr kunstevni, tað sama ger seg galdandi við leirlutunum hjá Muezzin. Ein broyting, ídnaðarkollvelting, sum fer fram í øllum londum eisini í Føroyum, men her verður hon samantvinnað við vestanmentan, sum fløðir inn í landið. Stuttligur er parturin um sjónvarp, tað er bannað at hava sjónvarp, men teir hyggja kortini at mánalendingini, hon var í 1969
Harðskapur. Summir partar av bókini eru rættiliga ótespiligir at lesa, tann muslimski dómarin Shabal vísir onga náði og tannn kvinnuligi dómarin Zinat er eisini gróthørð, kvinnur, sum ikki bera turriklæði verða settar fastar og fáa beinini innsmurd í siropp og verða síðani innilæstar saman við kakerlakkum. Fólk verða skotin uttan rættargang og dóm.
-------------------------------------
Ein sera góð og fangandi bók.
Í lesiringinum á Býarbókasavninum 28. okt. varð nógv sagt um bókina. Øll í bólkinum hildu, at bókin er sera góð. Eitt tema, sum vit prátaðu um, var, um føroysk og iransk viðurskifti líkjast - kanska meiri enn vit vilja vera við. Fundamentalisman og bókstavatrúgvin.
Semja var um, at lætt mál ger lýsingarnar livandi og sjálvsagdar, tað hoyrist, at høvundurin hevur innanvitan úr samfelagnum.
-----------------------------
Kvinnurættindi
Henda viðmerking var sett undir eina frágreiðing, har vantandi kvinnurættindini í 10 londum vóru sett á lista, teirra millum Iran. Sum sæst vil viðmerkjarin vera við, at stór framstig eru hend í Iran.
I, myself found this report untrue about Iran. You might find some stupid rules against women rights there as well. However, in practice, women play a vital role in universities, society, and family. Nowadays, our society is going to accept the marriage by love more and more which is unacceptable in most of the countries you mentioned in the report. Iranian women want their rights but they are complaining because of comparison with the developed societies and it is incomparable with arabic countaries. How many girls are studying abroad? For Saudi Arabia it's a joke but in Iran you can end-up to meaningful numbers. I encourage the author to interview with the ladies from these 7 countaries. It doesn't look logic if you see Iran and Turkey in the same color with Afghanistan, and Saudi Arabia, countries in which you can buy the girl from her father.
Skrivað hevur Bergljót av Skarði klokkan 18:46
Subscribe to: Post Comments (Atom)


text:
Vit takka øllum føroyingum!
Nov. 2013
Aftur í ár hava føroyingar so dyggiliga tikið undir við tiltakinum Christmas Child. Vit høvdu eitt ynski um, at talið av eskjum í ár fór at verða omanfyri 5.000, og tað eydnaðist. Talið av eskjum, sum komu inn í ár var 5.230.
Vit vilja takka øllum føroyingum, sum hava pakkað eina eskju til eitt barn í Rumenia, sum annars kanska onga gávu hevði fingið á jólum. Vit eru Harranum ómetaliga takksom fyri at tit vildu vera við.
Okkara ynski og bøn til Gud er, at Hann skal signað hvørt einstakt av hesum 5.230 børnunum, sum fara at kenna kærleika Guds ígjøgnum hesa gávu. Harrin signi tykkum øll.
Søgur:


text:
Vísindavøka var í Østrøm í september 2013, sum Granskingarráðið skipaði fyri. Landssjúkrahúsið hevði ein bás, sum var sera væl vitjaður. Á básinum var fokus á Kostverkætlanina á B6, og víst varð á munin millum heilsufremjandi mat og mat til sjúklingar. Vit bjóðaðu smakkiroyndir og høvdu spurnarkapping. Eisini varð Kostverkætlanin sett á breddan við framløgu á sjálvum degnum, í útvarpinum og í sending í sjónvarpinum. við framløgu á sjálvum degnum.
Landssjúkrahúsið og Kostverkætlanin á B6 fingu nógva umrøðu í miðlunum:
Sjónvarpssending 24. okt 2014 - sendingin "Forvitin ER fegin" um 3 ymiskar granskingarverkætlanir, harav Kostverkætlanina á B6
Heimasíðan ls.fo 20. sept 2013 - kunning um Vísindavøku
Barnaútvarpið 27. sept 2013 (spola til 17 minuttir) - samrøða við Poulu Patursson um Vísindavøku, Kostverkætlanina og mat sum heild
in.fo 27. sept 2013 - um Kostverkætlanina á Vísindavøku
Dagur og vika 27. sept 2013 (spola til 14 minuttir) - víst verður frá Vísindavøku og básinum hjá LS
Heimabeitið 27. sept 2013 - myndir frá básinum hjá LS á Vísindavøku
Gransking.fo 4. okt 2013 - yvirlit yvir allar framløgur frá Vísindavøkuni í pdf


text:
- Lóggávan um kynslig brotsverk skal vera tíðarhóskandi.
Tað skrivar Aksel V. Johannesen, løgmaður, í slóð til grein á heimasíðuni hjá Løgmansskrivstovuni, send miðlunum.
Øll greinin er soljóðandi:
Tað er í tøkum tíma, at lóggávan um kynslig brotsverk verður herd og gerst greiðari. Tað segði Aksel V. Johannesen, løgmaður, millum annað undir fyrstu viðgerð í málinum um at dagføra revsilógina í dag.
“Tað er óheppið, at revsingin fyri ein persón, sum misnýtir óhjálpnu støðuna hjá einum øðrum persóni til at hava samlegu, er nógv styttri enn fyri neyðtøku. Somuleiðis er tað stoytandi og óhóskandi í einum nútíðarsamfelagi, at nøkur kynslig brotsverk ikki verða revsað, um tey verða framd innan hjúnalag”, sigur Aksel V. Johannesen, sum umsitur lógarmál í landsstýrinum.
Seinastu árini hevur verið funnist at, at ásetingarnar í revsilógini um kynslig brotsverk ikki hava verið dagførdar, síðan økið kom á føroyskar hendur í 2009. Tað hevur serliga verið víst á, at tað er neyðugt at dagføra ásetingarnar um neyðtøku, misnýtslu av hjálparleysari støðu hjá órættaða og kynsligt samband við ættleidd børn. Landsstýrið tekur avbjóðingar í størsta álvara, og ætlaðu broytingarnar í revsilógini eru eitt fet rættan vegin.
Broytingarnar hava í høvuðsheitum við sær, at:
- Reglurnar um neyðtøku verða víðkaðar til eisini at fevna um samlegu við ólógligum tvingsli og at útnytta eina hjálparleysa støðu hjá órættaða umframt samlegu við barn undir 12 ár.
- Persónur, sum er dømdur fyri seksuelt misbrúk av børnum, kann fáa álagt ikki at seta seg í samband við børn, sum viðkomandi ikki kennir, gjøgnum alnótina.
- Fyrningarfreistin fyri revsiábyrgd fyri seksuelt misbrúk av børnum byrjar frá tí degi, tá órættaði fyllir 21 ár. Hetta verður eisini galdandi fyri blúnisbrot av børnum undir 15 ár.
- Kriminalisering av seksuellum sambandi við ættleidd børn verður síðustillað við seksuelt samband við biologisk børn.
- Misbrúk av sinnissjúku, menningartarni ella hjálparleysari støðu hjá órættaða og grovt misbrúk av arbeiðsligum ella fíggjarligum bundinskapi verður víðkað til eisini at fevna um seksuelt samband í hjúnarbandi.


text:
Í løtuni siti eg í einum flogfari hjá SAS, ávegis til Stokkhólm. Vikuskiftið hevur verið notið væl og virðiliga í Keypmannahavn, við góðum fólki, lekkrum mati og góðum veðri.
Tað einastandandi við at kunna fara eina slíka dreymaferð innímillum, er líkaso væl fyri at vakna. Men so leingi man er í dreymalandi, er onki óført. Tí í Keypmannahavn er heitt og her hava tey H&M. Her hava tey “strøget” og jetsettaralívið sum vit kanska fáa eitt petti av, eftirsum vit búgva í íbúð á Islands Brygge, sum “ríka mostir” vildi læna okkum. Her býr Remeé, beint yvirav. Og hann heldur stórar veitslur í penthousehæddini hann býr í. Vit vilja fegnar fanga ímyndina av hesum feita lívi, so vit sníkja okkum út á altanina og látast sum um vit taka myndir av bátunum ið liggja við bryggju, men taka í veruleikanum myndir av nøkrum monnum ið standa og roykja í penthousehæddini. Tann eini, sum stendur har, er myrkur so hatta er kanska Remeé. Og nú kom ein annar út, enn myrkari. Kanska TAÐ er Remeé. Men vit vita tað ikki við vissu, tí tað riggar ikki at zooma so langt at man sær tað. Men man kann gott ganga útfrá tí, tí soleiðis er við dreymum :-)
Nú er Stokkhólm fyri framman, og her er eisini heitt, 25 hitastig. Her hava tey metro við trimum sporum, og vit gerast í ørviti, tá vit skulu traðka á rullutrappuna, tí her koyra tær skjótari enn eg havi roynt fyrr. Man er ambivalentur fyri akra nær man skal traðka á - er tað nú, ella skal man bíða eftir at næsta trin kemur undan? Fólk tuska aftur og fram og eg undrist á, hví tey skunda sær so, tí tað eru bert tveir minuttir ímillum tokini. Men nú kennast føturnar hovnar og tá eg lati meg úr, síggja tær út sum eitt par av fílafótum. Eg hyggi í spegilin og mín dýra nýggja sminka er øll sveittað burtur og hárið, sum var so nossligt fyrr í morgun, er byrjað at krúlla. Tað er blivið troyttandi at eta fastfood aftaná 4 dagar, men man kann ikki loyvi sær at eta á matstovum hvønn dag, tað blívur ov dýrt og hitt er bíligari. Vegirnir beint við hotellið, har vit búgva, eru avbyrgdir, og nógvir politistar í skottryggum vestum standa og ansa eftir, tí onkrir búrhundar í elefanthúgvum hava gjørt herverk og álop. Tíðindini siga frá, at tað er tengt at hesi ársins tíð, tí hitin fær fólk at gerast meiri aggressiv. Men politistarnir eru nokkso smálekkrir í hesum búnunum og einu løtuna umhugsi eg at kasta ein stein har teir standa, bara fyri at vita hvussu tað er at verða handtikin av einum teirra...
Nú verði eg steðgað í tollinum í Sørvági og vóni ikki at hann hyggur í posan við skitnum undirklæðum. So eg royni at verða festlig og sigi at hann kann altíð fáa sær eitt “tampax” vissi hann manglar. Hetta heldur hann SLETT ikki verða stuttligt!
It´s good to be back :-)


text:
Fyri júst 100 árum síðani var tiltikna oktober kollveltingin í Russiska tzarveldinum, har Bolsjevikkarnir við Lenin á odda, endiliga megnaðu at seta ein stoppara fyri stoltu stórbæru russisku tzartíðini. Í 1999 trein ein tá ókendur fyrrverandi KGB-agentur inn á politiska heimspallin. Talan var um løgfrøðislærda Vladimir Putin, sum síðani tá hevur verið nærum einaráðandi í Kreml. Tann 18. mars 2018 stendur hann aftur fyri vali, og endurvinnur hann valdið, sum øll taka fyri givið at hann ger, so ver&et
Lítillátni heimstónleikarin
Ungi gøtumaðurin Ólavur Jákupsson hevur seinastu árini ferðast kring allan heim og spælt konsertir


text:
Taptu við átta málum
ítróttur11-01-2018 - 21:34 - Jóanis Albert Nielsen
Føroyar spældu væl í løtum og serliga í álopsspælinum riggaði væl í fyrra hálvleiki, men bitin varð ov stórur.
Menninir hjá Ukraina vóru væl størri og sterkari enn føroyingarnir og okkara menn høvdu tað trupult í verjuni. Úrslitið gjørdist 30-22 til Ukraina, eftir hálvleiksstøðuna 17-13.
Føroyar fingu eina heldur laka byrjan, brotskast varð brent og somuleiðis opnir møguleikar. Miðskeiðis í fyrra hálvleiki byrjaði at koma ferð á málskjótingina og okkara menn stríddust væl, men í seinna hálvleiki steðgaði alt upp. Føroyingarnir komu til málmøguleikarnar, men brendu ov nógv, og tað vóru stórir trupulleikar við at steðga stóru skjúttunum og strikuspælaranum hjá Ukraina, sum spæla í bestu týsku og fronsku deildini.
Í morgin bíðar ein minst líka torfør uppgáva, tá Føroyar hitta Rumenia. Tann dysturin byrjar kl. 15.30 og verður vístur í KVF og eisini sigur Rás2 frá.
Málskjúttarnir hjá Føroyum:
Peter Krogh 7
Nicklas Selvig 6
Jilmar Leon Jakobsen 3
Sámal á Tjaldrafløtti 2
Kjartan Johansen 2
Jónas Djurhuus 1
Fríði Weyhe 1


text:
Vantandi rættindi og mismunur
Antidiskriminatiónslóg
Vit hava ongar antidiskriminatiónslógir í Føroyum. Hvørki vegna kynsliga sannføring ella nakað annað.
Viðforeldur
Fólk av sama kyni kunnu ikki gerast viðforeldur hjá biologisku børnunum hjá sínum maka av sama kyni.
Blóðgevi
Samkyndir menn kunnu framvegis ikki geva blóð í Føroyum.
Juridiskt kynsskifti
Tað er ikki loyvt at skifta kyn í Føroyum uttan at gelda.
Biologiskt kynsskifti
Atgongd til góða heilsuráðgeving viðvíkjandi kynsligum samleika og møguleika fyri biologiskum kynsskifti er ikki nóg góð í dag.
Harmonviðgerð
Harmonviðgerð fyri tvørkynd er ikki loyvd í Føroyum.
HPV-koppsetingin til drongir
HPV-koppsetingin til gentur, sum er at fyribyrgja lívmóðurhálskrabba hjá kvinnum, fyribyrgir eisini munnholukrabbamein, analkrabbamein og peniskrabbamein. Henda koppseting er í dag ókeypis fyri gentur, men ikki drongir í Føroyum.
Í Føroyum og í Danmark er ætlanin, at menn verða vardir við, at tær kvinnurnar, teir hava kynsligasamvera við eru longu koppsettar, og sostatt ikki smitta teir við HPV. Samkyndir menn, tvíkyndir menn og menn, ið hava sex við øðrum monnum, verða tí ikki vardir á sama hátt, umteir ikki eru koppsettir. Í eitt nú Norra,Grønlandi, USA og Australia hava heilsumyndugleikarnir viðmælt m.a. samkyndum monnum at lata seg koppseta móti HPV.
Mismunur skuldi tí ikki verið millum gentir og drongir á hesum økinum í Føroyum.


text:
Tvey størv sett við fígging úr Sjukrakassagrunninum
Við dyggari fígging frá Sjúkrakassagrunninum eru tvey vísindastørv sett, sum koma at vera berandi í toyminum í Deplinum fyri heilsu- og almannagransking, sum er skipaður á Fróðskaparsetrinum.
Amanda Gratton Vang er sett í starv sum adjunktur í heilsuvísindum. Talan er um eitt 3-ára vísindastarv, har hon fær leiðandi leiklut í granskingarsamstarvinum millum Fróðskaparsetrið og Sjúkrahúsverkið og skal verða við til at styrkja samstarvið millum partarnar í Depilinum og aðrar áhugapartar í Føroyum. Amanda G. Vang tók við starvinum 1. februar.
Maria Skaalum Petersen er sett í starv sum lektari í heilsuvísindum. Talan er um eitt 5-ára starv. Hon skal í hesum starvinum verða við til at menna, reka og góðskutryggja Masterútbúgvingina í heilsuvísindum og verða partur av granskinagrtoyminum. Maria Skaalum Petersen tók við starvinum 1. mai.
Formliga eru tær báðar settar í starv á Megindeildini fyri náttúruvísindi og heilsuvísindi á Fróðskaparsetrinum.
Sjúkrakassagrunnurin hevur við samstarvsavtalu, sum varð undirskrivað í desember 2015, stuðlað hesum báðum starvssetanunum við 6,1 mill. kr.
Harafturat er stuðul latin til eina ph.d.-verkætlan, 900 tkr.
Um Depilin fyri heilsu- og almannagransking
Depilin er i fyrsta umfari eitt amboð til neyvt granskingarsamstarv millum Deildina fyri Arbeiðs- og Almannaheilsu, Landssjúkrahúsið og Fróðskaparsetrið. Ítøkiliga snýr samstarvið seg um uppbygging av Masterútbúgving í heilsuvísindum og øðrum komandi útbúgvingartilboðum og um at menna granskingina á heilsu- og almannaøkinum.
Í stýrinum fyri depilin eru Sigurð í Jákupsstovu, rektari á Fróðskaparsetrinum, Hans Pauli Joensen, dekanur á Fróðskaparsetrinum, Pál Weihe, leiðari fyri Deildina fyri Arbeiðs- og Almannaheilsu, Johnny í Grótinum, stjóri á Landssjúkrahúsinum, og Shahin Gaini, serlækni á Landssjúkrahúsinum.
Magni Mohr, lektari í heilsuvísindum, er leiðari fyri depilin.
Onnur vísindastarvsfólk, sum eru partur av samstarvinum í deplinum í løtuni, eru:
Shahin Gaini, Kasper Kyhl og Sanne Storm frá Landssjúkrahúsinum og Jónrit Halling, Marin Strøm og Svein-Ole Mikalsen frá Fróðskaparsetrinum.
Um Amandu Vang
Amanda fekk sín ph.d. í Biomedical Science á Universitetinum í Connecticut Health Center, USA í 2010 og hevur arbeitt á sjúkrahúsi og medisinskum granskingarskúlum síðani 2003. Uttanfyri laboratorii, hevur hon undirvíst á bachelor og master stigi í útbúgvingum innan heilsu. Gransking hennara hevur savnað seg um autoimmunar sjúkur við serligum atliti til viðgerðir, sum órógva immunkyknu samskifti.
Síðani hon kom til Føroya hevur hon granskað í samstarvi við, seinni í starvi á Landssjúkrahúsinum.
Høvuðsendamálið við hennara gransking er at menna viðgerðir, sum miða eftir vevnaði við bruna, uttan at órógva immunverjuna aðrastaðni í kroppinum. Hon er í løtuni høvuðsgranskari í tveimum granskingarverkætlanum, sum eru stuðlaðar av Granskingarráðnum og Sjúkrakassagrunninum
Amanda er eisini ráðgevi innan mýlska lívfrøði á diagnosustarvsstovuni á Landssjúkrahúsinum og luttekur í fleiri føroyskum og altjóða granskingarverkætlanum.
Les meira um Amandu Vang í Heilagrunninum
Um Mariu Skaalum Petersen
Maria tók ph.d. í Health Science við Syddansk Universitet í 2009. Maria hevur síðani 2010 starvast sum granskari á Deildini fyri Arbeiðs- og Almannaheilsu (DfAA), umframt havt tilknýti til aðrar granskingarstovnar. Hon hevur serliga granskað í umhvørvis- og genetiskum orsøkum til Parkinson sjúku, men hevur eisini luttikið í øðrum virksemi á DfAA. Síðan er granskingarøkið víðkað til aðrar neurodegenerativar sjúkur, so sum demens, og amyotrophic lateral sclerosis (ALS). Hesar verkætlanir eru stuðlaðar úr Granskingargrunninum, Sjúkrakassagrunninum og úr ymsum útlendskum grunnum.
Maria fer framhaldandi at vera ein virkin partur av víðfevnda granskingarvirkseminum á DfAA.
Les meira um Mariu Skaalum Petersen í Heilagrunninum


text:
Almannaverkið hevur saman við byggiharranum teknað og lagt nýggja bygningin til rættis. Høvuðssætið hjá Almannaverkinum verður hitað við hitapumpum, sum standa á takinum á bygninginum. Bygningurin er væl bjálvaður og alt glasið í bygninginum er í trimum løgum, so bygningurin brúkar sum minst av orku. Orkunýtslan í nýggja bygninginum hevur einans verið 9.000 krónur í bæði í juni og juli í ár, meðan kostnaðurin fyri olju og el í gamla høvuðssætinum var í miðal 45.000 krónur um mánaðin.
Men umhvørvið inni er eisini betri. Stóru glasflaturnar tryggja gott ljós, meðan gólvhiti, luftiskiftisskipan og ljóðtálmandi tilfar tryggja, at inni er gott at vera.
Tað er Sp/f Fróði Sigvardsen, sum hevur bygt og leigar bygningin til Almannaverkið.
- Vit hava fingið ein virkisføran og væl innrættaðan bygning til okkara virksemi. Nú er tað upp til okkum at slípa hendan gimsteinin til, so vit fáa sum mest burturúr, segði Edvard Heen, stjóri í Almannaverkinum á almennu móttøkuni seinnapartin.
Nýggi bygningurin hevur givið Almannaverkinum høvi at broyta ymisk viðurskifti til tað betra. Eitt nú verður farið frá opnum skrivstovuumhvørvi til skrivstovur, tí tað hóskar betri til virksemið hjá Almannaverkinum.
- Broytingin hevur við sær, at vit skulu arbeiða á ein annan hátt og tað tekur tíð at venja seg við. Eitt nú skulu vit hava nýggjar “húsreglur”, sum tryggja sosialu samveruna millum starvsfólkini, sigur Edvard Heen, stjóri í Almannaverkinum.


text:
Fyri at stytta leiðina frá Kristiansand til Tróndheim niður í eina lítla helvt, skulu ikki færri enn átta brýr byggjast. Sum er, tekur tað einar 20 tímar at koyra teinin í bili, men í 2035 skulu brýrnar tryggja, at túrurin skal kunna koyrast upp á einar 13 tímar.
Serstaka brúgvin um Bjarnafjørðin verður gjørd á tann hátt, at tvey stór long rør (1,2 kilometrar) fara at flóta millum 20 og 30 metrar undir havfløtuni. Tvær koyribreytir verða í hvørjum røri.
Samlað kemur brúgvaætlanin millum Kristiansand til Tróndheim at kosta 170 milliardir krónur (DK).


text:
- Tað tykist standa ósvarað, hvørt góðkenningin til Tórshavnar Havn stendur við. Lat meg svara beinanvegin, at góðkenningin stendur við. Tað havi eg eisini sagt alment.
Soleiðis er greiða fráboðanin frá Sirið Stenberg, landsstýriskvinnu, sum í einari viðmerking nú vil manað allan iva burtur um loyvið, sum Tórshavnar kommuna hevur fingið til nógv umrøddu havnarútbyggingina.
Hon tekur m.a. soleiðis saman um tað rumblið um góðkenningina, sum hevur fingið so nógva rúmd:
- Umsóknin frá Tórshavnar kommunu er viðgjørd í Heilsu- og innlendismálaráðnum. Komið var so mikið langt við málinum, at endaliga góðkenningin var orðað. Hon manglaði tó eina endaliga góðkenning frá landsstýriskvinnuni. Og tað er tað, sum er mistakið í málinum. Endalig góðkenning var ikki givin, áðrenn loyvið fór avstað, sigur Sirið Stenberg.
Hóast hon ikki hevur góðkent loyvið, so snýr tað seg ikki um sjálva avgerðina, men um grundgevingar og handfaring.
- Tá ið eg havi víst á, at mær tørvaði meira tíð til umrøðu av málinum, so var tað ikki í mun til sjálva avgerðina, men í mun til at fáa kunnað á landsstýrisfundi og at fáa nærri innlit í grundgevingarnar, umframt hvussu málið kundi handfarast, tá ið tað fór alment út. Møguliga havi eg ikki verið nóg greið í hesi útmelding. Eisini er týðandi at fáa sagt, at eg hevði ongar ætlanir um at broyta avgerðina. Tí er spurningurin um at taka góðkenningina aftur ikki relevantur og hevur ongantíð verið tað, sigur Sirið Stenberg.
Samstundis undirstrikar hon enn einaferð, at avgerðin at útbyggja havnina liggur hjá Tórshavnar býráð. Innlendismálaráðið hevur bara tikið støðu til, um tað skal vera loyvt.
Øll viðmerkingin kann lesast her


text:
Í skattskyldugari inntøku vórðu rættingar gjørdar fyri 49,5 milliónir krónur. Í mvg var talan um 28 milliónir, og í kapitalvinningsskatti 83 milliónir. Harumframt koma rættingar í rentustuðli, ferðastuðli og øðrum, skrivar TAKS á síni heimasíðu.
Eftir at TAKS hevur fingið skeivar og manglandi uppgerðir upp á pláss, vísir úrslitið, at landskassin fekk góðar 68 milliónir krónur afturat í 2017.
- Rættingar fyri 161 milliónir krónur ljóðar av nógvum og er nakað oman fyri miðal. Í 2016 var talið 145 milliónir krónur, sigur Eyðun Mørkøre, stjóri á TAKS, á heimasíðuni hjá stovninum.
- Vit síggja tó eisini, at vinnulívið í Føroyum er blivið meira samansett og kompliserað. Vit koma nú oftari fram á stór mál, sum krevja rættingar fyri fleiri milliónir. Hetta vísir, hvussu umráðandi tað er, at TAKS hevur eitt nøktandi eftirlit, sum fylgir við tíðini. Hesi hagtøl vísa eisini, at grundarlag er fyri at styrkja eftirlitið hjá TAKS fyri at tryggja landskassanum røttu inntøkurnar, sigur Eyðun Mørkøre.


text:
Danjal av Rana 17.02.2017 (15:57)
Martin Jensen og Signar í Homrum á Voxbotn
Á 10 ára føðingardegnum hjá Ungdómsdeildini hjá Eik varð í dag avdúkað, at Martin Jensen verður millum mongu nøvnini, sum fara á pall á ársins konsertdegin, 24. juni í Vágsbotni. Somuleiðis varð avdúkað, at Signar í Homrum eisini verður millum nøvnini á ársins konsertdegi.
Martin Jensen er ein danskur DJ, sum í 2015 fekk sítt heilt stóra gjøgnumbrot við lagnum "Miracles”. Lagið vann gull í Danmark og varð sera nógv spælt á flestu útvarpsrásum í Norðurlondum.
Næsta lagið frá Martin Jensen kallast "All I Wanna Do”, sum kom út í 2016. Hetta lagið hevur eisini klára seg væl um okkara leiðir.
Nýggjast hittið frá Martin Jensen kallast "Solo Dance”, sum júst er komið út. Lagið er longu spælt meira enn 90.000.000 ferðir á Spotify og kom beint inn á topp 10 í bæði Danmark, Svøríki og Norra.
Nú fáa so allir dansiglaðir føroyingar møguleika at uppliva Martin Jensen í Vágsbotni, har hann uttan iva fer at seta lív í alla fjøldina við sínum glaða tónleiki.
Signar í Homrum telist millum best umtóktu tónleikararnar í landinum í løtuni. Vit kenna hann við løgum sum ”Tað er gott at elska”, ”Mín skattur” og ”kærleikans mátt”, sum nærum eru blivin fólkaogn.
Signar hevur verið virkin tónleikari og sangskrivari í yvir 25 ár, har hann spældi nógv ár við bólkinum Kjølum. Seinnu árini hevur hann verið sangari í bólkinum Rox samstundis sum hann hevur staðfest sína støðu sum solistur. Signar spælir á Voxbotn saman Henningi Nicodemussen á trummum og John Johansen á bass.
Umframt Martin Jensen og Signar í Homrum, hava fyriskipararnir longu kunngjørt, at Jonas Blue, Thomas Helmig og Gulddreng eisini fara at luttaka á Voxbotn 2017. Komandi tíðina verða enn fleiri nøvn avdúkaði.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Ingi Samuelsen
08.01.2018 - 09:43
Mentan > List > Filmslist
#MeToo-herferðin skein týðuliga ígjøgnum, tá Golden Globe filmsvirðislønirnar vórðu latnar í nátt. Men ongantíð so sterkt, sum tá Oprah Winfrey fekk serligu Cecil B. DeMille-heiðurslønina fyri síni avrik.
- Alt ov leingi hevur ikki verið lurtað ella trúð upp á kvinnur, ið hava torað at siga sannleikan um tað vald, sum nakrir menn hava havt. Henda tíð er nú runnin.
Soleiðis segði Oprah Winfrey, tá hon í svørtum kjóla tók ímóti serligu heðirinum. Orð hennara fingu allan salin til at reisast fyri at fagna hennara orðum.
Orð hennara fullu væl saman við rørsluni, ið hava verið galdandi í Hollywood seinastu mánaðirnar. Tað var henda rørslan, ið var orsøk til, at flestu gestirnir við hátíðarhaldið í nátt vóru klædd í svørtum.
- At siga sannleikan er tað sterkasta vápnið, vit øll hava, segði Oprah Winfrey og sendi eina tøkk til allar tær kvinnur, sum í seinastuni hava staðið fram og fortalt um teirra upplivingar við kynsligum ágangi í films- og sjónvarpsvinnuni.
Flestu takkarrøðurnar høvdu dám av hesum nýggju tíðum í Hollywood.
Heiðurslønin, sum Oprah Winfrey fekk, verður givin fyri at heiðra fólk, sum hava gjørt nakað serligt fyri undirhaldsvinnuna. Oprah endaði røðu sína við við at heiðra teimum djørvu kvinnum og monnum, sum nú eru til reiðar at taka stríðið upp.
- Allar gentur, sum hyggja nú, skulu vita, at ein nýggjur dagur er í havsbrúnni. Og tá tað endiliga lýsir fyri tí degnum, so er tað takkað verið einum hópi av fantastiskum kvinnum, fleiri teirra eru her í kvøld, og nøkrum monnum, ið stríðast hart fyri at leiða okkum inn í hesar nýggju tíðirnar, tá ongin nýtist at siga ”Me Too” aftur.
Øll røðan hjá Oprah Winfrey sæst her
Sí eisini: Allar stjørnurnar møttu í svørtum (her síggjast eisini allir Golden Globe vinnararnir)
(Mynd: EPA)


text:
Ma’másita í Listastovuni leygarkvøldið
Mentan14-04-2017 - 20:55 - Jóanis Albert Nielsen
Helt tú at tær ikki dámdi jazz, royn so álíkavæl her. Tí her verða oyrafallandi traditionellir jazzsangir framførdir av nøkrum av Føroya dugnaligastu jazzarum.
Her eru tað Mike Viderø og Birita Adela, tvey ung stjørnuskot á føroyska jazzpallinum, sum saman við bólkinum Ma’másita góvu fløguna Standards út, ið koma at framføra. Við hesi markasetandi fløgu eru Føroyar meldaðar inn í internationalu traditiónina, ið allatíð hevur verið nervin, ið jazzur er sprottin úr.
Um jazzur onkuntíð kann vera torskyldur, so hava vit flest øll fingið okkurt forhold til løg sum "Unforgetable
", "Nature boy
" og "Baby it is cold outside
”. Hetta er alt sangir úr amerikonsku sangbókini. Sangir sum mangan upprunaliga vórðu komponeraðir til musicals á Broadway. Og sum síðan eru blivnir partur at heimsumfatandi tónleikatraditióni, ið jazzurin menti seg til. Hetta eru sangir, ið fólk í ártíggir hava lurtað eftir, og sangir, ið tónleikarar hava spælt og brúkt til at menna sínar førleikar og lært jazz-tónamálið.
So kom framvið í Listastovuna leygarkvøkdið 15 apríl kl. 21, og vit lova at tú fær eina hugnaliga og eina tónlistarliga gevandi uppliving.


text:
Stuðul til gransking 2013 - freist 15. februar kl. 12
Nú fíggjarløgtingslógin fyri 2013 er samtykt, er greitt, at tað verða góðar 6 mió kr tøkar í Granskingargrunninum at stuðla nýggjum granskingarverkætlanum. Umsóknarfreistin er 15. februar kl. 12 føroyska tíð.
Eins og undanfarin ár skulu umsóknir skrivast á serligt oyðublað, saman við fylgiskjølum gerast til eitt pdf skjal og sendast okkum við telduposti. Formnliga lýsingin kann lesast her. Umsóknarblað og vegleiðing kann takast niður her.
Vit hava savnað saman nakrar afturvendandi spurningar og svarað teimum á eini síðu, kallað Ofta spurt. Vit mæla umsøkjarum til at kunna seg við hesa síðuna, umframt at lesa sjálva lýsingina, umsóknarblað og vegleiðing væl. Eru fleiri spurningar ella viðmerkingar, ber til at senda okkum ein teldupost á gransking@gransking.fo ella ringja til +298 567800
Kunning um, hvussu tú skrivar umsóknina
Kundi tú hugsað tær at vita, hvussu leiðin frá hugskoti til pengar er, um tú kundiumhugsar at søkja stuðul út Granskingargrunninum?
Granskingarráðið fer at hava ein bás á JobMatch2012, har til ber at hitta starvsfólk okkara. Eisini fer Annika Sølvará, stjóri, at halda eina framløgu um, hvat stuðul kann latast til, hvør kann søkja, hvørji krøv eru til umsóknirnar, umsóknarfreistir og mannagongdir annars. Hendan framløgan verður fríggjadagin 28. desember kl 18.40 í Østrøm. Aftaná verður høvi at seta ítøkiligari spurningar.


text:
TILTAK Á TINGHÚSVØLLINUM - stór mannfjøld á Vaglinum
mentan29-05-2017 - 20:39 - Jóanis Nielsen
Seinasta leygardag skipaði ein tvørkirkjuligur bólkur fyri tiltaki frammanfyri Løgtingshúsinum.
Tiltakið var ein friðarlig støðutakan ímóti at broyta verandi hjúnabandslóg. Ein hálvan tíma undan tiltakinum var ikki nógv fólk at síggja, men kl.13:00, tá tiltakið byrjaði, var ein stór mannfjøld komin saman á Vaglinum. Tað hevði hug at regna, men annars var veðrið gott.
Ein skrá var gjørd, sum byrjaði við, at stigtakarin til tiltakið, Anja Bjerkenes, bjóðaði fólkinum vælkomnum. Síðani var sangurin “Boðar tú til allar tjóðir” sungin sum felagssangur undir leiðslu av Heina Lútzen.
Síðani helt Poli Jacobsen úr Saltangará eina kunnandi røðu um, hví man hevði eitt tiltak sum hetta. Í røðuni segði Poli m.a.:
”Vit eru komin saman her fyri at vísa Føroya Løgtingi og Føroya fólki okkara støðu til ætlaðu broytingarnar í hjúnabandslógini. Við okkara luttøku í dag, standa vit saman um tað siðbundna hjúnabandið, og vilja vísa á og staðfesta, at hjúnabandið er millum mann og kvinnu....................Vit hava tað fatan, at ætlaðu broytingarnar í hjúnabandslógini koma at hava grundleggjandi broytingar fyri okkara samfelag, og at hesar broytingar vilja sum frálíður, máa støði undan einum av hornasteinunum undir okkara samfelagsskipan, hjúnabandinum. ...............Vit ynskja tí hervið inniliga at heita á løgtingslimir um at umhugsa sína støðu soleiðis, at ætlanin at broyta hjúnabandslógina verður slept.”
Eftir at Poli Jacobsen hevði hildið røðuna, bað presturin, Ann Dahl Hansen, bønina Faðir Vár saman við stóru mannfjøldini, og til seinast var tjóðsangurin sungin.


text:
Arbeiðssigur
1. lið16-05-2014 - Jónfinn Petursson
Effodeildin, 9. umfar: HB – Skála 2-0 (1-0)
Hóast vit samamuntikið vunnu ein góðan sigur, vóru fleiri støður, sum skálamenn helst eiga at iðra seg um. Vit vóru neyvari tá á stóð og skoraðu tey neyðugu málini. Seinasta korterið koyrdu vit sigurin heim.
Veðrið var ikki við okkum í dag, men allíkavæl var heilt fitt av fólki møtt til dyst. Helst lívdi tað betur í stóra skýlinum, tí tað er langt síðan, so nógv fólk vóru at síggja har.
Hjá gestunum var umráðandi at yvirliva fyrstu løtuna, so tá vit komu fram ímóti, var um at gera at beina bóltin burtur.
Jákup Johansen var ein av bestu monnunum hjá Skála í dag, og hann fekk fyrsta stóra møguleikan í dystinum. Tíverri fyri hann fór góða skotið yvir okkara mál, men líka mikið, vit fingu ein hvøkk.
Hetta var longu tá sjey minuttir vóru leiktir. Bara fýra minuttir seinni var aftur um reppi tá sami Jákup aftur royndi seg, men við sama úrsliti.
Fram móti hálva tímanum leikaði javnt á uttan at nakar rættiliga breyt í gjøgnum. Tó, tá 27 minuttir vóru leiktir, skoraðu vit.
Dagsins maður, Pál Mohr Joensen, breyt ígjøgnum heldur lættliga í vinstru síðu og rak nakað inn í brotsteigin. Hann gjørdi ikki mætari enn at senda eitt gott skot í málið dygst við handaru stong. Eitt flott einmansavriki av evnaríka vinstrabakki okkara.
Beint aftaná mundi Christian snýtt allar tá hann sendi eitt vandamikið horna innfyri. Tíverri brast bólturin í tvørliggjarin.
Heilt móti endanum av fyrra hálvleiki broderaðu vit okkum ígjøgnum tjúkku Skála-verjuna. Andrew sendur Kristin avstað, men góði málmaðurin hjá Skála, Mark Ryutin, kom væl út og bjargaði.
Skála legði nógv fyri í seinna hálvleiki. Fyrst skallaði Brian Jacobsen við síðuna av eftir horna, og í sama minutti var Jákup Johansen aftur vandamikil, men verjan kom fyri og beindi bóltin út til horna.
Nú var lív í, og tá lítil tími var leiktur, endar helst besta álopið í dystinum við at Christian sendur bóltin yvir Skála-málið.
Skála herjaði á aftur, og enn einaferð skallaði Brian Jacobsen við síðuna av eftir horna. Eisini Pætur Dam Jacobsen kom í góða støðu eftir horna, men hansara skallari fór yvir málið.
Helst allar stórsta møguleikan fingu skálamenn beint áðrenn tá Teitur Reinert Joensen, sum eisini spældi ein super dyst, hevði sníkt seg fram í okkara brotsteig. Tíbetur hava vit ein klassamálmann í Teiti, og enn einaferð diskaði hann upp við einum av sínum meistarabjargingum tá á stóð.
Alt hetta trýstið kostaði sjálvandi nógvar kreftir og gav pláss til okkum at kontra, men í dag lógu bóltarnir bara ikki sum teir skuldu.
At Fróði so stakk seg upp millum vinir og fíggindar, tá eitt korter var eftur og sendi bóltin í netið eftir eitt gott horna frá Christian, fór luftin úr ballónini og so var eingin vegur aftur hjá uppflytarunum. Restina av dystinum høvdu vit stýr á gestunum, og sum so blivu ikki fleiri málmøguleikar skaptir.
Vit hava vunnið ein pliktsigur, og hóast vit spældu nógv betur á Toftum seinast, er hetta avrikið ikki minni týðandi enn tað.
Helst kann Eliesar Olsen, venjari hjá Skála, ikki brúka tað til nakað, men Skála er eitt fríkst lot í Effodeildini, og vit taka hattin av fyri mátanum teir hánteraðu dagsins uppgávu.
Vit fegnast um trý stig afturat, og ynskja øllum hjartaliga til lukku við góða sigrinum og fyribils fyrsta plássinum í Effodeildini.
Koyr á, HB!
HAGTØLINI
Effodeildin, 9. umfar Dýra Biðidag 16. mai 2014 kl. 15:00 í Gundadali
HB – Skála 2-0 (1-0)
1-0 Pál Mohr Joensen 27’
2-0 Fróði Benjaminsen 75’
Liðið: Teitur M. Gestsson – Pál Mohr Joensen, Jóhan T. Davidsen, Rógvi S. Holm, Jógvan Rói Davidsen (Levi Hanssen 74), René Shaki Joensen, Fróði Benjaminsen (liðsk.) (Tróndur Jensen 78), Heini Vatnsdal - Kristin R. Mouritsen (Símun Samuelsen 64), Christian R. Mouritsen, Andrew av Fløtum
Óbrúktir eykaleikarar: Thomas Knudsen og Poul Ingasson
Á beinkinum: Heðin Askham, Jón Simonsen, Kaj Niclasen, Jan F. Jensen og Heðin Weihe
Dagsins maður: Pál Mohr Joensen
Dómari: Petur Reinert
Hjálpardómarar: Kristian S. Petersen og Jónleif Fredriksen
4. dómari: Eiler Rasmussen
Myndir: Rakul Hansen


text:
Well den, mennirnir hjá Bagga koma á vitjan, og í skrivandi stund verður dysturin spældur kl. 15.00 leygardagin.
Tíðarsetingin má sigast at verða sera keðilig, havandi í huga, at havanmenn, og ja, les menn, kela bilin og diggast í túninum hesa tíðina. Men, vónandi leggur onkur bilbustina og gøtukustin frá sær í tveir tímar.
Ná, talan er jú um dyst, og nummar eitt kemur á vitjan hjá nummar fimm. Summi vildu helst at numrini vóru øvugt býtt, men veruleikin er, at vit ikki rættuliga hava fingu gongd á fyrr enn eftir summarstegðin.
Góði sigurin á liðunum úr Suðuroy seinast, vísur eisini greitt mannsmót og ”never say die” hugburð ið ger tað stuttligt, at fylgja við HB.
Eystanmenn liggja sera væl í svinginum og hóast fleiri undraðust á at venjarin einki gjørdi við at fáa meðalaldurin niður, mugu vit bara enn einaferð staðfest, at tað góða vínið, verður betri við árunum.
Helst fara víkingar at liggja og lúra eftir møguleikunum leygardagin, men samanumtikið er tað ein grund til at dagsins gestir liggja ovast á stigatalvuni.
Góðir eru teir, men ikki betur enn so, at vit eisini eiga at skula hava okkurt at siga. Vit eru í Gundadali, okkara leikvølli, og her ráa vit.
Vit gleða okkum til spennandi dystin sum verður leygardagin kl. 15.00 og bjóða øllum; hjartaliga vælkomin í Gundadal, okkara leikvøll.
Góðan dyst og koyr á, HB !!!!
Allir dystirnir í 22. umfari eru hesir:
1609 HB – Víkingur
1609 ÍF – B36
1609 KÍ – EB/Streymur
1609 TB/FCS/Royn – NSÍ
1609 07 Vestur - Skála
Mynd: Rakul Hansen


text:
Vilt tú hava tingini at vera sum í gjár ella fyrradagin, so er eingin grund til at gerast lærlingur hjá okkum. Vit elska at venda øllum á høvdið, so alt verður óvæntað. Tað skal vera stuttligt og avbjóðandi, og vit vilja gera heimin eitt betri og glaðari stað at vera í.
Tað skal vera stuttligt at vera í handlinum, ikki bara fyri kundan, men eisini fyri øll sum arbeiða her. Tað merkir, at tú mennir teg personliga og fakliga alla tíðina.
TÚ MÁST VERA: Ágrýtin, fyrikomandi og álítandi.
Sum lærlingur fært tú kunneika innan øll øki í smáhandli. Tað mesta av lærutíðini verður í handlinum. Í lærutíðini eru 8 skúlavikur, sundurbýttar í 8 partar, sum verða á serskúla saman við Flying Tiger lærlingum í Danmark. Treytirnar fyri at søkja eru, at tú hevur FHS ella eina miðnámsútbúgving.
Um tú heldur, at tú ert tann rætti til okkum, ella kennir tú onkran, sum kundi verið tað?
Send so eina umsókn til:
TIGER
SMS
Á trapputrønni
Boks 3079
FO 100 Tórshavn
Ella á mail: fo101sm@tiger-stores.fo
Meira fæst at vita um starvið við at ringja og spyrja eftir Kristiannu á Túgvu, tlf. 501010.
Umsóknarfreistin er 31. januar 2018. Starvið verður sett skjótast gjørligt.


text:
- Tíðindi, mentan og ítróttur
Søtur er sjálvgivin biti
Tak niður
Savnssending
Søtur er sjálvgivin biti er sending, har Jóan Pauli Joensen, professari í fólkalívsfrøði, greiðir frá um føroyskan mat og matmentan, bæði í gamlari og nýggjari tíð.
Jóan Pauli hevur í nærum 40 ár, savnað tilfar saman um føroyskan mat og matmentan, og gav hann fyrr í ár út bøkurnar, Bót og Biti 1 & 2. Og er tað út frá hesum rúgvismikla tilfari, at Jóan Pauli, í átta sendingum, fortelur um alt frá matgerð, kynsbýtið, seyðahald, avroð, fisk og skejladjór.
Kári Sólstein hevur samrøðu við Jóan Paula Joensen, og Jógvan Arge lesur brot úr bókini, Bót og Biti 1.
Slag av sending: Vísindi, undirvísing
Málbólkur: 25+
Sendilongd: Umleið 40 minuttir
Redaktørur: Kári Sólstein


text:
30-12-2017 |
30-12-2017 |
30-11-2017 | Frá 1. januar 2018 skulu øll nýggj prutl, sum skulu skrásetast í Føroyum, lúka Euro 4 umhvørvisnormin (fyri prutl) í sambandi við luftdálking, sambært
23-10-2017 | Akstovan hevur 23.10.2017 latið politistøðunum kring landið 364 mál um vegskattaeftirstøður, til at taka nummarspjøldrini av akførum, sum enn ikki hav
17-10-2017 | Færdselsstyrelsen hevur givið út nýggja sýnsvegleiðing, juli 2017. Broytingar í mun til gomlu sýnsvegleiðingina kunnu lesast á http://www.fstyr.dk/
23-06-2017 | Kravið um nóg góða hoyrn verður strikað fyri koyrikort í flokki 1 Ein broyting er, at kravið í § 18, stk. 2, nr. 2 um nóg góð oyru (hoyrn) ver
28-12-2016 |
27-12-2016 | Færdselsstyrelsen hevur júst sent út nýggja sýnsvegleiðing, januar 2017 Broytingar í mun til gomlu sýnsvegleiðingina kunnu lesast her
07-11-2016 | Frá 1. januar 2017 skulu allar nýggjar motorsúkklur, ið skulu skrásetast í Føroyum, lúka EURO 4 umhvørvisnormin fyri motorsúkklur. Nýggjar motorsúkklu
01-08-2016 | Eftir tann 31. august 2016 skulu allir nýggir vørubilar, ið skulu skrásetast í Føroyum, lúka EURO 6 umhvørvisnormin. Nýggir bilar, ið einans lúka E
03-05-2016 | Akstovan hevur nú fingið nýggja sýnshøll í Vágum. Høllin er Á Hálsi 25 í Sørvági (nærhendis flogvøllinum - sí hjáløgdu tekning).
30-03-2016 | Akstovan hevur 30.03.2016 latið politistøðunum kring landið 638 mál um vegskattaeftirstøður, til at taka nummarspjøldrini av akførum, sum enn ikki hav
03-11-2015 | Trafik- og Byggestyrelsen hevur júst sent út nýggja sýnsvegleiðing, november 2015. Broytingar í mun til gomlu sýnsvegleiðingina kunnu lesast her.
04-09-2015 | Millum hesar broytingar eitt krav um at nýggir persón- og vørubilar skulu lúka Euro 6 normin í sambandi við luftdálking (persónbilar frá 1. september
17-07-2015 | Ein broyting er, at umframt gjald fyri koyriroyndina (ástøðilig og verklig roynd), skal harafturat gjaldast 250 kr. fyri útgávuna av sjálvum koyrikort
03-07-2015 | Tað er soleiðis at summir týskir býir hava ávís umhvørvis-økir, har krav er um at bilurin hevur eina sokallaða "Umwelt-plakette", ið er eitt umhvørvis
27-11-2014 | Trafikstyrelsen hevur júst sent út nýggja sýnsvegleiðing. Broytingarnar í mun til gomlu vegleiðingina kunnu lesast her: http://www.trafikstyrelsen.dk
20-11-2014 | Størsta broytingin er, at forboð verður sett fyri at nýta summardekk í tíðarskeiðinum frá 1. desember til 30. apríl, uttan so, at akfarinum er trygg
28-10-2014 | Akstovan hevur 27.10.2014 latið politistøðunum kring landið 421 mál um vegskattaeftirstøður, til at taka nummarspjøldrini av akførum, sum enn ikki hav
08-10-2014 | Trafikstyrelsen sendi í mai í ár út nýggja sýnsvegleiðing. Broytingarnar í mun til gomlu sýnsvegleiðingina kunnu lesast á http://www.trafikstyrelsen.d
19-07-2014 | Nýggj grein í ferðslulógini ásetir, at fyrisitingarliga gildistíðin fyri koyrikort til motorsúkklu og bil skal vera 15 ár. Fyri koyrikort til lastbil,
15-07-2014 | Nýggj grein í ferðslulógini ásetir, at akfør skulu avmerkjast við ávaringartríkanti, um tey eru uppsteðgað, har tey eru til vanda fyri ferðsluna. Hett
13-06-2014 | Í sambandi við koyring uttanlands, er tað eitt krav at førarin skal kunna skjalprógva sína koyri- og hvílutíð, tá koyrt verður við lastbilum og bussum
26-05-2014 | Ein av broytingunum í ferðslulógini, ið vóru samtyktar í mai í ár, eru broytt áminningargjøld í samband við umsýn, um eigari av akfari ikki møtir til
30-04-2014 | Gjørt verður vart við, at 1. mai, er ikki longur loyvt at koyra við píkadekkum. Kunngerð um nýtslu av dekkum kann lesast her.
29-04-2014 | Akstovan hevur týsdagin 29.04.2014 latið politistøðunum kring landið 445 mál um vegskattaeftirstøður, til at taka nummarspjøldrini av akførum, sum enn
19-02-2014 | Kann tann sum innflytur bilin ikki skjalprógva upprunavirðið á innflutta bilinum við uppruna faktura fyri ítøkiliga akfarið ella útvega váttan frá fra
31-01-2014 | Í sambandi við at tað 23. januar vóru liðin 25 ár, síðan Richard á Hólum byrjaði sum eftirlitsmaður á Akstovuni, heiðraði stovnurin Richard við einum
13-01-2014 | Akstovan hevur nú fingið eina nýggja sýnshøll í Saltangará. Nýggja høllin er við síðuna av verandi sýnshøll í bygninginum hjá OCD, á Heið
02-01-2014 | Í sambandi við at Euronormur VI kom í gildi 1. januar 2014 fyri lastbilar og bussar, samtykti løgtingið nýggj umhvørvisgjøld, sum somuleiðis komu í gi
27-11-2013 | Soleiðis skulu nýggju reglurnar um nýtslu av dekkum skiljast Johan Dahl, landsstýrismaður í Vinnumálum, hevur í dag á Kunngerðarportalinum lýst nýg
26-08-2013 | Eftir tann 31. desember 2013 skulu allir nýggir bussar og lastbilar, ið skulu skrásetast í Føroyum, lúka Euro 6 umhvørvisnormin. Nýggir bilar, ið ein
21-08-2013 | Nýggj sýnsvegleiðing er komin frá Trafikstyrelsen. Broytingarnar í mun til gomlu vegleiðingina kunnu lesast her:
06-06-2013 | Broytingin ber í sær, at í tíðarskeiðnum 1. desember til 30 apríl verður kravt, at akfør skulu verða skødd eftir, hvussu føri er. Tað merkir, at um há
15-05-2013 | Tey sum á fyrsta sinni ogna sær eitt koyrikort, skulu hava framt eitt skeið í fyrstuhjálp í ferðsluni. Sama ger seg galdandi fyri persónar, sum søkj
23-04-2013 | Nýggj sýnsvegleiðing er komin frá Trafikstyrelsen. Broytingarnar í mun til gomlu vegleiðingina kunnu lesast her: http://www.trafikstyrelsen.dk/~/medi
12-04-2013 | Við gildi frá 1. apríl 2013, eru broytingar gjørdar í koyrikortkunngerðini um myrkakoyring og sýning í sambandi við koyrifrálæru. Staðfest er, at tey
02-04-2013 | Akstovan hevur týsdagin 02.04.2013 latið politistøðunum kring landið 537 mál um vegskattaeftistøður, til at taka nummarspjøldrini av akførum, sum enn
23-01-2013 | Vegna forfall verður onki sýn í Eysturoy hósdagin 24. januar. Nýggjar sýnstíðir verða sendar við postinum.
08-10-2012 | Akstovan hevur mánadagin 08.10.2012 latið politistøðunum kring landið 473 mál um vegskattaeftistøður, til at taka nummarspjøldrini av akførum, sum enn
03-10-2012 | Nú heystið er komið, er tíðin eisini komin til at gera bilin kláran til veturin. Av tí at vit ganga ímóti einari myrkari og kaldari árstíð, setir het
05-07-2012 | Tann 1. juli í ár komu nýggjar reglur í gildi viðvíkjandi koyring við kampingvogni í Týsklandi. Meiri um hetta kann lesast her: http://www.fyens.
08-06-2012 | Hetta er árstíðin tá ið kampingvognarnir verða tiknir í nýtslu. I hesum sambandi er umráðandi at eigarar av kampingvognum tryggja sær at eitt nú brem
29-05-2012 | Innlendismálaráðið og MBF hava fingið kunnleika um, at nógvir Føroyingar, sum hava ferðast í Danmark og aðrastaðni í Europa við føroyskum handicapskel
25-05-2012 | Løgtingið hevur samtykt broytingar í ferðslulógini, sum loyva skrásettum lendisakførum at koyra á ella tvørtur um veg í sambandi við yrkisligan flutni
03-04-2012 | Danska Trafikstyrelsen hevur júst sent út nýggja sýnsvegleiðing, galdandi frá og við apríl 2012. Broytingar í mun til gomlu sýnsvegleiðingina kunnu l
19-12-2011 | Tann 1. januar 2011 kom Euro 5 umhvørvisnormurin í gildi fyri persónbilar og fyri vørubilar við eini referensuvekt upp til 1305 kg. 1. januar 2012 ke
15-11-2011 | Danska Trafikstyrelsen hevur júst sent út nýggja sýnsvegleiðing. Broytingarnar í mun til gomlu vegleiðingina kunnu lesast á heimasíðuni hjá Trafikstyr
21-10-2011 | Dimmalætting viðger í grein í blaðnum hin 19. oktober 2011 týdningin av, at íkoplingarútbúnaður (krókur) á bili til viðfest akfar er sýnaður og góðken
16-10-2011 | Sbrt. kunngerð nr. 109 frá 21-09-2005 er loyvt at nýta píkadekk frá 16. oktober til 30. apríl. Meira kann lesast á hesi leinkjuni: http://www.log
19-04-2011 | Danska Ferðslustýrið hevur júst sent út nýggjar stakfyriskipanir fyri akfør 2011. Hesar kunnu lesast á heimasíðuni hjá Ferðslustýrinum http://www.fst
01-03-2011 | Landsstýrismaðurin í fíggjarmálum hevur hin 21. februar 2011 undirskrivað Rundskriv um merking av akførum hjá landinum. Rundskrivið kann lesast her. R
13-12-2010 | Frá 1. januar 2011 skulu allir nýggir persónbilar (M1 og M2) lúka Euro-norm 5 fyri útlát, um teir skulu skrásetast í Føroyum, tó undantikin akfør til
01-10-2010 | Orsaka av sparingum hevur Akstovan handað fýra starvsfólkum ætlanarskriv um uppsøgn til hoyringar. Í sambandi við fíggjarlógaruppskotið fyri 20
11-06-2010 | Akstovan hevur fingið onkrar fyrispurningar viðvíkjandi Tempo-100 góðkenning av campingvognum í sambandi við koyring í Týsklandi. Vit hava tí sett ok
20-05-2010 | Hevur tú ætlanir at fara uttanlands við bilinum í summar, er tað eitt gott hugskot at kanna hesi viðurskifti áðrenn túrin. Bilurin kann væntast at kom
09-04-2010 | Færdselsstyrelsen hevur sent út nýggja "Vejledning om syn af køretøjer", galdandi frá Apríl 2010. Broytingar í mun til gomlu vegleiðingina kunnu lesa
08-02-2010 | Frágreiðingin viðvíkjandi koyritekniskari breyt var handað landsstýriskvinnuni í innlendismálum, Annika Ol
08-12-2009 | Í sambandi við at leigumálið millum Effo og Akstovuna um sýnshølið í Skálabotni er úti um ársskiftið 2009/2010, flytir Akstovan í nýtt sýnshøli í Salt
03-11-2009 | Tá ið hetta er tíðin har nógv fólk skøða bilin til veturin, er ofta ivi um hvørjar reglur eru galdandi í Føroyum á hesum øki. Sambært "Detailforsk
10-09-2009 | LÓGARBROYTING: Reglurnar um rúsdrekkakoyring verða herdar 1. oktober. Markið fyri rúsdrekkakoyring verður lægri og revsingin verður harðari. Strangari
26-06-2009 | Frá 1. oktober 2009 skulu allir nýggjir lastbilar og bussar lúka Euro 5-normin fyri útlát, um teir skulu skrásetast í Føroyum. Tó eru bilar við bensi
25-03-2009 | Danska Ferðslustýrið hevur júst sent út nýggja vegleiðing í samband við sýn av akførum. Broytingarnar, í mun til gomlu vegleiðingina, kunnu lesast á
17-03-2009 | Annika Olsen, landsstýriskvinna í innlendismálum, leggur í dag fram um broytingar í ferðslulógini fyri Løgtingið Nullmark fyri tilvitsávirkandi ev
09-02-2009 | Skriv til Klaksvikar kommunu, att: Gunvá við Keldu borgarstjóra Vísandi til: Skriv frá Klaksvíkar kommunu, dagfest 5. februar 2009 Akstovan
06-02-2009 | Stóra fallið í bilasøluni rakar inntøkurnar hjá Akstovuni í 2009 meint, við tað at gjøldini, sum borgarin rindar fyri eftirlits- og tænastuveitingar,
06-11-2008 | Tann 1. januar 2008 vóru umhvørviskrøvini fyri nýggjar motorsúkklur herd. Hetta merkti at eftir henda dato skuldu allar nýggjar motorsúkklur lúka Eur
13-10-2008 | Færdselsstyrelsen hevur júst givið út nýggja sýnsvegleiðing. Broytingarnar í mun til gomlu vegleiðingina kunnu síggjast á heimasíðuni hjá Færdselssty
05-09-2008 | Vinnumálaráðið hevur lýst nýggja kunngerð, nr. 81, um broyting í kunngerð um skráseting av motorakførum o.ø. Av broytingum kunnu m.a. nevnast, at per
27-05-2008 | Løgtingið hevur samtykt løgtingslóg nr. 33 frá 19. mai 2008 um avgjøld við skráseting av motorakførum. Lógin hevur til endamáls, at skerja CO2-útl
02-04-2008 | Færdselsstyrelsen hevur júst útgivið nýggja sýnsvegleiðing. Broytingarnar í mun til gomlu vegleiðingina kunnu síggjast á heimasíðini hjá Færdselsstyr
20-12-2007 | Tann 01.01.08 kemur lógin um klippikortið í gildi. Les meira her.
03-12-2007 | Landsstýrismaðurin í vinnumálum fekk í dag handað uppskot um eina ferðslutrygdarætlan fyri Føroyar 2008-2015. Landsstýrismaðurin setti á sumri í ár ei
30-10-2007 | Tann 1. januar 2008 verða umhvørviskrøvini fyri nýggjar motorsúkklur herd, tá ið EURO 3 normarnir fyri motorsúkklur koma í gildi. Hetta merkir í prak
20-09-2007 | Tann 20.10.2007 verða reglurnar broyttar í samband við setur og trygdarbeltir í bilum. Í høvuðsheitum eru broytingarnar hesar: 1. Síðuvend setur
21-06-2007 | 1. juli 2007 verður ferðslulógin broytt. Broytingarnar eru í høvuðsheitum, at forboð verður sett móti lítlum breytmotorsúkklum (pocektbikes), at rev
25-01-2007 | Føroyskt koyrikort til vanligan persónbil (bólk B) kann frá 31. januar 2007 uttan víðari umbýtast til eitt samsvarandi bretskt koyrikort. Vinnumálará
10-01-2007 | Akstovan hevur gjørt eina nýggja skipan viðvíkjandi góðkenning í samband við íseting av íkoplingarútbúnaði á akførum við loyvdari heildarvekt á í mest
05-01-2007 | Umbýti av útlendskum koyrikortum Við gildi frá 1. januar 2006, er ásett, at persónar við koyrikorti frá øðrum londum enn ES, Norra og Íslandi, sum áð
20-12-2006 | Frá 1. januar 2007 skulu allir nýggir bilar lúka Euro 4 normin fyri gassútlát. Hetta merkir at nýggir bilar, ið ikki lúka hesar treytir, ikki kunnu s
04-10-2006 | Í samband við at danska Ferðslustýrið í oktobur 2006, hevur sent út nýggja vegleiðing viðvíkjandi sýni av akførum, kunnu broytingarnar í mun til gomlu
19-09-2006 | Tann 1. oktober 2006 skulu allir nýggjir dieselriknir bussar og lastvognar (yvir 3.500 kg), ið verða skrásettir, lúka Euro 4 normin fyri útlát av útst
21-07-2006 | Færdselsstyrelsen hevur kunngjørt nýggjar reglur um longd á vørurúmi í samband við definitión av einum vørubili í vegleiðingini um sýn av akførum, gre
18-07-2006 | Landsstýrismaðurin í Vinnumálum fer við eini kunngerðarbroyting til koyrikortkunngerðina at áseta gildiskomuna av nýggju frálæruskipanini til bólk B (
04-07-2006 | Svørtu leðurklæðini eru ikki bara ein rá ímynd, men eisini ein týdningarmikil verja, um óhapp skuldi hent. Tað hevur nevniliga stóran týdning fyri try
13-03-2006 | Í einum tíðindaskrivi frá CIECA, sum er ein heimsumfatandi felagsskapur fyri myndugleikar, ið fremja koyriroyndir, verður upplýst, at seinasta ár doyð
21-12-2005 | Frá 1. januar 2006 at rokna, verður skipanin viðvíkjandi skráseting av brúktum prutlum, grundað á verkstaðargóðkenning, sett úr gildi. Frá hesum degi
24-11-2005 | Fyrsta januar 2006 kemur nýggj koyrikortkunngerð í gildi í Føroyum. Lýsing av kunngerð um koyrikort og koyrifrálæru Heimild Kunngerð um k
09-11-2005 | Tann 21. september í ár kom nýggj kunngerð (nr.109) í gildi um nýtslu av píkadekkum. Høvuðsbroytingarnar í mun til gomlu kunngerðina eru hesar: Efti
30-08-2005 | Frá 1. september í ár kann koyrikortið verða tikið á staðnum, um ferðin verður ov nógv. 1. september koma nýggjastu broytingarnar í ferðslulógini í
25-08-2005 | Í sambandi við at Ferðslulógin er broytt, er bert loyvt føraranum at koyra á prutli eftir 1. september í ár. Hetta hevur við sær at prutl ið verða sk
05-05-2005 | Tann 1. juli í fjør komu nýggj (herd) umhvørviskrøv í gildi í samb. við skráseting av nýggjum motorsúkklum. Danska Ferðslustýrið gav tá undantaksloyv


text:
Í hesi leiðbeining lýsir Føroya Arbeiðsgevarafelag nøkur av teimum viðurskiftum, sum oftast koma fyri í sambandi við setanarviðurskifti og møguliga kunnu skapa trupulleikar. Henda vegleiðing skal eisini vera við til at skapa greiðari linjur millum arbeiðsgevara og løntakara, so at báðir partar sleppa undan óneyðugum ósemjum.
Serligur dentur verður lagdur á at lýsa viðurskiftini hjá arbeiðarum, handverkarum og starvsmonnum, av tí at hesir bólkar fevna um størsta partin av arbeiðsstyrkini. Aðrir sáttmálar verða ikki beinleiðis viðgjørdir, men ásetingarnar fyri omanfyri nevndu bólkar kunnu lætt førast yvir á hesar.
Vegleiðingin lýsir tær týdningarmestu ásetingarnar um setanarviðurskifti og er ætlað arbeiðsgevarum og virkjum. Um tit ikki fáa svarað tykkara ivamáli við at lesa hesa vegleiðing, ber altíð til at ringja til Vinnuhúsið.
Eru viðmerkingar til vegleiðingina, ella vilja tit hava ávís evni betur lýst, eru tit vælkomin at seta tykkum í samband við Vinnuhúsið.